Prozesu eratzaile feminista | Iritzia | Berria\nProzesu eratzaile feminista\nEmakumeek*eta mugimendu feministak azken urteetan egindako analisi eta estrategien kristalizazio eguna izan da Martxoaren 8a.\nPatriarkatu neoliberala deszentralizatua den aro honetan, borroka feminista tokian tokiko borroka globala bilakatu da. Ez dago aniztasun feministaren batasuna bezalakorik patriarkatuaren batasun dibertsifikatuaren kontra. Kapitalismo finantzarioak zerbitzuen sektorea indartu du eta horrek, industrialak ez bezala, sakabanatu egiten ditu langileak, borroka deszentralizatuaren beharra erakutsiz, dimentsio anitzeko artikulazio eta konfrontazio asimetrikoaren beharra handituz: etxean, familian, lantokian, kalean, hedabideetan, sindikatuetan, enpresetan, tabernetan, gauean, eskolan, herri txiki eta handietan, saltokietan, erakunde publikoetan, zeruan eta infernuan.\nHala ere, nora goazen zehaztea bezain garrantzitsua da nondik gatozen erantzutea, bereziki, historia eta genealogia propioa debekatzen digun sistema batean. Gure amonek eta, askotan, gure amek ez zuten eskubiderik kontu korronte bat irekitzeko, jabetzak edukitzeko, unibertsitatera joateko, abortatzeko edo dibortziatzeko. Lortu diren eskubide eta gaitasun kolektibo guztiak, borrokaren bidez izan dira, Bizkaiko erresidentzietako emakumeek bikainki erakutsi diguten moduan. Emakume izateagatik gutxiago kobratzeari, lan gehiago egiteari, gobernari eta zuzendaririk apenas egoteari, plan industrial eta teknologiko propiorik ez izateari eta estatuak jasotako dirua gure menderakuntzarako erabiltzeari, emakumeen kontrako gerra esaten zaio, ez emakumeen kontrako biolentzia. Eta halaxe izendatu behar da, gerra hitzak biolentzia egituratua eta estrategikoa azalduz gain, erresistentzia badagoela eta menderakuntzaren asmoa sistemikoa dela erakusten baitu, non gizon zehatzen intentzioak edo buenismoak garrantzia galtzen duen eta haiek okupatutako posizio menderatzailean jartzen duen arreta. Ez da identitate gerra bat, subjektu menderatzaileen eta menderatuen arteko gerra desorekatua baizik. Gerra hori desberdinen arteko kontzilio bihurtu nahi dutenak kapitalisten eta langileriaren arteko bizikidetza baketsua eskatzen dutenen anaia ezkertiar eta kotorroak dira, ez aliatuak. Eta horregatik oihukatu genuen martxoaren 8an «Gora borroka feminista» eta ez «Gora pedagogia humanista». Alegia, mendeak dirauen gerra honetan galduta dabilena, hala erabaki duelako da.\nKapitalismo patriarkalak Erdi Aroko patriarkatuaren izaera aldatu du, bizitza merkantilizatzeaz eta finantzarizatzeaz gain, mekanismo diziplinario eta biopolitikoen bidez mamitzen du subordinazioa, nekropolitika patriarkala mediatizatuz eta zenbait tokitan ikusezina bilakatuz berdintasun anekdotikoaren eta antagonismoaren diskurtso panpoxoen bidez. Horregatik oihukatzen da «Gora borroka feminista» eta ez «Gora pertsonen arteko parekidetasuna».\nPedagogia bidaide potentziala da beti, baina sekula ez nahikoa. Horregatik osatu zituzten XIX. eta XX. mendeko emakume anarkista eta komunistek talde ez mistoak, horregatik jarri zituzten jaunen jabetza pribatuaren kontrako bonbak sufragistek. Horregatik abesten zuten «altxa emakume, borroka gogorra eta luzea baita».\nAsko dago egiteko hemendik aurrera, autokritika barne. Baina poemak dioen moduan, kopeta zuzen, burua argi eta arrastorik ez etsaiari.\nHemendik aurrera, deslegitimazio eta des-patriarkalizazio prozesuak abiadura hartuko du. Iraultza edo eraldaketa subjektu zapaltzailearen konplizitatearekin egin behar dela diotenak edo subjektu zapaltzaile bakarra dagoela idazten dutenak autoritatea galtzen hasiko dira, greziar polisetik gaurdaino lortu dugun ahalduntzea pedagogiaren edo sinpatiaren bidez erdietsi dugula diotenak bezalaxe. Horregatik oihukatzen genuen «Zutik emakumea, hautsi zure kateak... eta haien marko diskurtsiboa».\nHemendik aurrera, guk erabakiko dugu zer den pedagogia, zer antagonismoa, zer zaintza eta zer epistemologia patriarkala. Guk definituko dugu zer den klasea, gure helburuen arabera. Guk erabakiko dugu zer den demokrazia, gure estrategien arabera. Guk erabakiko dugu, borroka feministaren estrategiak eta taktikak anitzak izanik, zeintzuk diren kontrajarriak baina uztargarriak, zer den greba eta zeintzuk diren bere adierazleak, zeintzuk diren aliatuak eta zeintzuk darabiltzaten beren pribilegioa protagonista izaten jarraitzeko, politikan, ekonomian eta sare sozialetan, haien hitzezko hemorragiaren eta androzentrismo klinikoaren bidez.\nEmakumeek*, mugimendu feministaren eskutik, erabakiko dute errepublika feministara eramango gaituen prozesu konstituiente edo eratzailearen nondik norakoa. Horretarako eta horregatik biderkatu dira emakumeen talde ez-mistoak: sindikatuetan, alderdietan, mugimenduetan, zerbitzuetan, institutuetan, lantokietan. Gizartea gobernatu nahi dugu, horrek erabakimena eskatzen du, erabakimenak beto ahalmena behar du, eta horrek konfrontazioa eragiten duela ikusi dugu. Horregatik oihukatzen genuen milioika emakumek «Gora-borroka-femi-nis-ta».\nEuskal Irrati Telebista publikoaren misoginia egituratua euskal matxokraziaren irudi histerikoa besterik ez da. Ikusezinagoa da gizonez betetako enpresa, erakunde eta elkarte horien intentzio falta des-patriarkalizazio prozesua sustatu eta finantzatzeko. Berdintasun politiketarako aurrekontuak, hala nola zerbitzu sozialetan, hezkuntzan eta osasungintzan egindako murrizketak ez dira deskuidu bat, emakumeen kontrako gerran erabilitako arma klasikoak baizik. Guztiok dakizue jada.\nHortaz, iraultzak eta subjektu politiko berrien ernalkuntza subjektu zapaltzailearen borondatezko kontzientzia aldaketaren bidez gertatzen dela uste dutenak, presta daitezela.


Disclosure (filma) - Wikipedia, entziklopedia askea.\nfilm dramatikoa, erotic thriller (en) , Film erotikoa eta eleberri batean oinarritutako filma\n[[Kategoria:Paul Attanasio (en) idatzitako filmak]]\nRosemary Forsyth (en)\n[[Kategoria:Rosemary Forsyth (en) antzeztutako filmak]]\n[[Kategoria:Donal Logue (en) antzeztutako filmak]]\nDisclosure (euskaraz Jazarpena) 1994ko Barry Levinson estatubatuar thriller filma bat da. Michael Crichton idazlearen izenburu berdineko Disclosure eleberrian oinarritua dago. Michael Douglas, Demi Moore, Donald Sutherland, Caroline Goodall eta Dennis Miller aktoreek antzeztu zuten.\nFilma batek ordurarte gutxi edo batere ukitu ez zuen emakumeek gizonei burututako jazarpen sexualaren gaia jorratu zuen.\nTom Sanders (Michael Douglas) goi mailako teknologia enpresa bateko exekutiboa da eta postuz igotzeko zorin dago. Baina bere bizitzan oso garrantzitsua izango den astean, bere asmoak zapuztuak ikusiko ditu, postu horretarako Meredith Jonson (Demi Moore) itxura erakargarriko emakume gazteagoa eta bere neskalagun ohia dena izendatuko baidute.\nJoe Urla: John Conley Jr.\nDisclosure filmaren IMDBko fitxa irakurgai (Ingelesez)\nMichael Crichtonek idatzitako filmak\nRoma Maffiak antzeztutako filmak\nDylan Bakerrek antzeztutako filmak\nDennis Millerrek antzeztutako filmak\nSuzie Plaksonek antzeztutako filmak\nAnneliza Scottek antzeztutako filmak\nJacqueline Kimek antzeztutako filmak\nAllan Richek antzeztutako filmak\nBarry Levinsonek ekoitzitako filmak\nOrriaren azken aldaketa: 6 apirila 2020, 04:54.


Esne Bidearen erdiko zulo beltzaren inguruko izarren irudi onenak lortu dituzte - Elhuyar Aldizkaria\nHasiera » Albisteak » Esne Bidearen erdiko zulo beltzaren inguruko izarren irudi onenak lortu dituzte\nEsne Bidearen erdiko zulo beltzaren inguruko izarren irudi onenak lortu dituzte\nGure galaxiaren erdiko zulo beltzaren inguruko irudirik onena lortu dute. Arg. ESO\nEsne Bidearen bihotzean dagoen zulo beltz supermasiboaren inguruan (Sagittarius A* edo Sgr A*) orbitatzen duten izarren irudi zehatzenak eta garbienak lortu dituzte. Horretarako, ESOren VLTI interferometroaren Gravity tresna erabili dute, eta 2021eko martxotik uztailera bitartean egin dituzte behaketak. Izar horietako bat, S29 izenekoa, zulo beltzera inoizko gehien gerturatzean ikusi zuten: zulo beltzetik 13 mila milioi kilometrora, hain zuzen; Eguzkiaren eta Lurraren arteko distantzia 90 aldiz baino ez.\nBeste izar bat, S300 izenekoa, VLTIren behaketa berrietan aurkitu zuten lehen aldiz. Irudi berriak lortzeko, adimen artifizialean oinarritutako teknika bat erabili zuten. Benetako irudia ikusteko eredu bat egin zuten, Gravityk nola ikusiko zukeen simulatu, eta simulazio hori Gravityren behaketarekin alderatu zuten. Horri esker, Sagittarius A*-en inguruan izarrak aurkitu eta jarraitu ahal izan zituzten, aurrekaririk gabeko sakontasun eta zehaztasunarekin.\nReinhard Genzelen esanean, irudi hauek oso baliagarriak dira Srg A* zulo beltzaren ezaugarriak zehazteko. Genzelek Fisikako Nobel saria jaso zuen 2020an, zulo beltzaren aurkitzaileetako bat izateagatik.


etorkinak • ZUZEU\nIntegrazioa - Gaztelaniaz mintzo den euskal telebistan ikusi nuen: Gernikan bizi den familia saharar bat elkarrizketatu zuten. Gurasoak izan ziren Bizkaira alde egin zutenak, seme-alabak Gernikan sor...\nAterpetxe gehiago eta hesi gutxiago Atxurin - Ongi Etorri Errefuxiatuak ataritik jasoa. Bilboko Udaletxeak krisi humanitarioaren eta auzokideekiko elkartasunaren aurrean, auzoko kantxen itxierar...\nHumanismoaren itzalaldia - Europa mendebaldean covid pasaportea erabili beharko ote dugun edo ez, gabonak lasai ospatzeko aukera izango ote dugun edo ez, edota noiz izango ote den energia itzalaldia,...\nHarrera herria eta ez hilerria - Egunero bada heriotzen bat, bidean, helmuga lortu ez duen norbaiten heriotzaren inguruko berri bat. “Ohitzen” hasi gara eta ez luke horrela izan behar. Bihar ...\nEtorkinak, Euskara eta Bertakotzea - Jaieguna, arratsaldeko zortziak dira. Hego Euskal Herriko udaletxe baten ondoko plazan, hamabi ume daude jolasean. Euren artean hizketan barra-barra. Ume guzt...\nOskar Caballero eta Joxemi Campillo\nAditu eta ikasi\nAditu eta ikasi - Dagoeneko askotan ikusi dut argazkia: Gurutze Gorriko emakume zuri bat Afrika eta Europaren arteko muga zeharkatu berri duen gizon beltz bat besarkatzen. Halako txioak ikusten gin...\nItsu-mutu-gorrak - Nerea Zuluaga Mauri deustuarrak Uriola agerkarian. Badira urte batzuk etorkinak gure gizartean daudela, eta geratzeko etorri dira. Konturatu ote gara? Ikuspegik ar...\nGau txar bat\nGau txar bat - Ander Izagirreren zutabea euskaratu du Mikel Iturriak Harrikadak blogean, "El Diario Vascon 2020ko abenduaren 24an argitaratua". «Abenduaren 20a, duela urte batzu...\nBerotze ariketa - Jon Maiak Berrian, "Euskaraldirako bi hilabete" falta diren honetan. Barakaldoko Llano auzora joan nintzen hitzaldi bat ematera, erdalgune askotara joan ohi naizen modura. Eusk...\n"OPEN ARMS" afera - Uda honetan bolo-bolo ibili da "Proactiva Open Arms" Gobernuz Kanpoko Erakundearen eztabaida. Erakunde honek 3 itsasontzi omen ditu. Horietako bat, Bilbon matrikulatutako erremolk...\nIzan gaitezen geurekoiak - Mikel Iturriak Harrikadak blogean. Astean zehar buruan bueltaka izan ditudan ideia batzuk. 60 urteren bueltan dabilen gizon bat ospitaleko korridorean ari da ...\n"Hemengo jendea kalean lotan eta kanpotarrak..." IXO! - Bi emakume heldu nire atzean hizketan: - Los de aquí durmiendo en la calle... (ez mesedez... ez dezala esan...) - ... y a los de fu...


FARCeko buruzagi Jesus Santrich aske utzi dute\nFARC alderdiko burua ostegunean utzi du libre Kolonbiako Epaitegi Gorenak. AEBetako epaile batek narkotrafikoa egotzita urtebete preso izan da. Bake Akordioak kinka larrian jarraitzen du, eta FARC barnean tentsioak handiak dira.\nZeresana eman du Santrichen itzulera ospatzen ari direnetako pertsona batek ETAren elastikoa soinean eramateak. Argazkia: El Tiempo; @CesmelA\nLibre da Jesus Santrich, FARC alderdiaren buru nagusietakoa eta Kolonbiako Legebiltzarreko parlamentaria. Epaitegi Gorenak agindu du aske uztea, fiskaltzaren irizpidearen aurka. Kargua formalki hartu ez badu ere –espetxeratua egonagatik– Santrich parlamentaria dela ebatzi du Gorenak. Foruduna dela, hortaz, eta Gorenak berak epaitu behar duela egozten zaizkion delituengatik.\nPartida luze baten azken mugimendua da, oraingoz, Santrichen askatzea. 2018ko apirilaren 9an sartu zuten preso gerrillari ohia AEBetako epaile baten eskariz. Hamar tona kokainako bidalketa batekin zerikusia izatea leporatzen diote AEBek. Bake Akordioak sinatu ostean egindako delitua, ustez. Santrichek dena ukatu du hasieratik, eta espetxean gose greba luzea burutu zuen, bere bizitza arriskuan jarri zuena. Maiatzaren 15ean, Bake Akordioen ondorioz sortutako Bakerako Justizia Bereziak Santrich libre uztea agindu zuen. Bake Akordioetan adostutako puntuetako bat estraditatua ez izateko bermea da. Ivan Duque Kolobiako presidenteak erabakiarren aurka agertu zen, eta Justizia Ministroak dimisioa aurkeztu zuen protesta modura, besteak beste. Bi egun geroago, libre geratu berri eta espetxearen atarian bertan, fiskaltzaren agindu batekin berriz ere preso sartu zuten Santrich. Orain libre da, Epaitegi Gorenak aginduta.\nFARC alderdiak hasieratik defendatu du Santrichen errugabetasuna, eta akusazioa Bake Akordioen aurkako erasoa dela salatu du. Egin dituen lehendabiziko adierazpenetan, errugabetasunean berretsi du Santrichek. Bake Akordioekin konpromiso osoa mantentzen duela adierazi du, eta Bakerako Justizia Bereziarekin kolaboratzen jarraitzeko prestutasuna agertu du. Leporatzen zaion droga trafikoa ukatu du, polemika piztu duen ondoko adierazpenekin: “Narkotrafikoa egozten didaten horien sudurretatik kokaina gehiago pasa da nire eskuetatik baino”.\nSantrich: “Narkotrafikoa egozten didaten horien sudurretatik kokaina gehiago pasa da nire eskuetatik baino”.\nBake Akordioak kinkan, barne liskarrak FARCen\nSantrichen ingurukoak ez dira gertaera isolatuak. FARCek eta Kolonbiako Estatuak Habanan sinatutako Bake Akordioak kinka larrian daude aspaldi. Akordioetako puntu ekonomiko, politiko edo sozial asko bete gabe jarraitzen du Estatuak. 2016ko azaroan sinatu zirenetik 129 gerrillari ohi eta hamarnaka ekintzaile sozial, sindikal eta indigena hil dituzte. New York Times aldizkariak salatu du Duqueren gobernupean hildako pertsona kopuruaren araberako ordainsariak ematen zaizkiela militarrei, eraginkortasun irudia sustatzeko. Uriberen garaiko "positibo faltsuen" antzera.\nFARC barruan tentsioak eta jarrera kontrajarriak piztu ditu egoera politikoak. FARCeko arduradun nagusietako batzuk klandestinitatera pasa dira, bizitza arriskuan dutela salatuta. Tartean Ivan Marquez, Habanako negoziazio prozesuan FARCeko delegazioko burua izan zena. Maiatzaren 20an idatzi publikoa argitaratu dute, gerrilla garaiko zenbait komandanterekin batera. “Estatu iruzurti” baten aurrean armak bermerik gabe uztea “akats larria” izan zela adierazi dute, eta hori egiteagatik barkamenak eskatu diete gerrillari ohi guztiei. Akordioen ondorioz sortu zen FARC alderdiko presidente Timochenkok gogor kritikatu du Marquez gutun horrengatik, FARC barneko haustura publikoki irudikatuz.\nSantrichek FARC alderdiaren egoitzara jo du libre geratu eta jarraian. Timochenko ez zen bertaratutakoen artean. Egoitzan egin dituen adierazpenetan, Marquez eta klandestinitatean dauden gainontzeko kideak Bake Akordioen barnean kokatu ditu. Marquezi “bakearen alde egiteko aukera izan dezan bermeak ematen” saiatuko dela adierazi du.


Aldaketak ihote-egutegian - Etxarri-aranatz - Guaixe.eus\nGuaixe 2019-02-16 10:58\nEtxarri Aranazko ihote segizioko txatarrak.\nZalduniyote igandean ospatzetik larunbatera pasako da (martxoak 2) eta haurren ihote eguna izatetik hiri-ihotea izatera pasako da. Kixkimau Pintto pertsonaia berreskuratuko da astearteiyoten.\nIhoteak indartzeko asmoz bileran elkartu ziren Etxarri Aranazko iyote batzordea, aurtengo kintoak, Etxarri Aranazko Gazte Asanblada, udala eta tabernariak. Aurtengo inauteri ospakizunek larunbat bat hartzea aztertu zuten eta baita erabakia hartu ere. Hala, astearteiyote aurreko igandean ospatzen den Zalduniyote larunbatean ospatzera pasako da. Eta egunaren aldaketarekin batera, karakterizazioa ere aldatu eginen zaio, ihoteen haurren eguna izatetik hiri-ihote eguna izatera pasako da.\nIhotearen antolatzaileek Zalduniyote berrirako, martxoaren 2rako, etxarriar guztiak mozorratzera eta parrandan parte hartzera gonbidatu dituzte. Egun horretan gazte asanbladak mozorro txapelketa antolatuko du. Musika eta poteoa egonen da eta kintoek plazan musika jarriko dute. Tabernetan festa giroa izanen dela ziurtatu dute.\nAldaketa gehiago ere izanen dira. Astearteiyoteak (martxoak 5) aldaketak izanen ditu. Herri-ihotea izanen da aurrerantzean eta, beraz, txatarrez eta trapu zaharrez jantzita kalera ateratzea proposatu dute antolatzaileek. Kintoek iyote festari akabera emateko, Kixkimau Pintto berreskuratu dute eta ihote-segizioa osatuz herrian barna kalejiran eramanen dute.\nIhote pertsonaia horren berri jasotzen du Jose Luis Erdozia Mauleonen Sakanako Hiztegi Dialektologikoak. Kixkimauk edo Kixkimau Pinttok gorputz osoa, burua eta guzti, estaltzen zion zaku oihalez egindakoa mozorroa du. Oihal horren barnea, gorputzaren itxura ere ez nabaritzeko, belarrez puztuta zeukan. Aurpegia, berriz, arnasa eta elikadura ez oztopatzeko, libre zihoan, baina errautsez edo ikatzez belzturik zituen aurpegiko azala. Itxura Lantz herriko inauterietako Ziripoten edo Altsasuko Juantranposo pertsonaiarena izanen luke; Lantzen azken egunean erre egiten dute. Inauteriko pertsonaiari beste osagai bat gaineratuko diote maiatzaren 2an, ttuntturroa. Orain dela urte gutxira arte kintoek erabiltzen zuten txanoa da ttuntturroa. Kartoizko egitura koniko luzexka du eta kartoia estaltzeko kolore askotako papertxo tirak harilkaturik erabiltzen dira bertan itsatsirik. Bestetik, eskuan makila izanen du, beharrezkoa bada parean daukana zirikatzeko. “Estilizatuagoa”, Kixkimau Pintto Etxarri Aranazko erraldoietako bat da.\nHitza Kixk(al)i eta mau hitzez osatuta legoke. Lehenak “erabat errea” adieraziko luke eta bigarrenak beldurra sortzeko izpiritu edo arimek, dagoeneko gizatiarrak ez diren izakiek, erabiliko luketen soinua, Maaaau! Pintto, berriz, aurpegiko itxuratik etorriko zaio, seguru asko, ikatzez edo errautsez “apainduta” baitago gure inauteetako pertsonaia. Esamoldeak daude: heldu dek/den Kixkimau Pintto! edo Kixkimaube beño errio hago!\nOstegunean hasi ziren ihoteak\nEtxarri Aranazko ihoteak herenegun has ziren. Garizuma aurreko astearteiyoteko ospakizunei noizbait debekuak jarri zizkioten eta etxarriarrek ihote ospakizunak garizuma aurreko hiru ostegunetan ospatzen hasi ziren. Aurrenekoa, Gizakunde (otsailaren 14ean), gizon helduen eguna zen. Txatarraz jantzita eskean ateratzen ziren. Jatekoa biltzen zuten, eta gero afaria egiten zuten. Andrekunde (otsailaren 21ean) emakumeen eguna; beraiek aritzen ziren etxez-etxe eskean, gero afaria egiten zuten. Azkenik, Garikunde (otsailaren 28an) dago. Gazteen arteko borroka eguna zen. Kolpeak urte guztian zehar debekatuta zeuden, eta egun hau beraien arteko gorabeherak konpontzeko erabiltzen zuten. Egun horretan, aurkaria lurraren kontra eusten zen, baina kolpeak eman gabe. Maskubiak haizez bete, eta jendea jotzen zuten, baita suko hautsa bota ere. Azken urteetan ihote egun horiek kintoen esku gelditu dira eta zigorrak eskutan jendea berotzen aritu dira. Aurten ere “txatarra begi gorri, urtean behin etorri” oihukatuko diete.\nZalduniyote, o mutillerdiyek, astearteiyote aurreko igandean ospatzen zen. Gazteenen edo haurren eguna zen eta txatarraz janzten ziren. Despeditzeko, astearteiyote ospatzen zen. Gaita jotzen zen eta bazkaria izaten zen. Jendea txatarraz jantzirik ibiltzen zen.


18/19 Euroliga 14. jard: Baskoniak galdu egin du etxean Bartzelonarekin 70-77\nKirolbet Baskoniak Bartzelonaren aurka egin du tupust etxean 70-77\nPerasovicen taldeak azken laurden txarra jokatu du (15-28), eta horrek porrota ekarri dio.\nTornike Shengelia Chris Singleton defendatzen. Argazkia: EFE\nKirolbet Baskoniak irabazi egin dio Kanaria Handiari (71-84)\nKirolbet Baskonia garaile atera da Tel Avivetik (79-81)\nCSKA Moskuri gailendu zaio Baskonia, Euroligako norabidea bideratuz\nKirolbet Baskoniak galdu egin du ostegun honetan Bartzelonaren aurka (70-77), Euroligako hamalaugarren jardunaldian. Izan ere, Perasovicen jokalariak ez dira neurketa bereganatzeko gai izan, hirugarren laurdenaren erdialdera eta laurden horren amaieran partida euren alde jarri arren (55-49).\nAitzitik, ahazteko moduko azken laurdena jokatu dute 15-28ko partziala jasota, eta horrek norgehiagoka galtzea eragin die.\nBartzelonak, ordea, hirugarren laurden txarra jokatu eta gero (zazpi puntu besterik ez ditu saskiratu tarte horretan), partida irauli du azken hamar minutuetan Kevin Pangosen puntuei esker. Kanadarra erabat galduta zebilen Buesa Arenan ordura arte, baina zeharo erabakigarriak izan diren 13 puntu erdietsi ditu azken partzialean.\nPangosekin batera, Thomas Heurtel joko-antolatzaile frantziarrak ere ekarpen handia egin dio Svetislav Pesicek entenatzen duen taldeari, 11 puntu sartu eta 17ko balorazioa lortuta.\nEtxekoei dagokienez, Matt Janning estatubatuarra izan da jokalaririk erregularrena 19 punturekin. Alabaina, hari benetako laguntza eman dioten taldekide bakarrak Luca Vildoza (12 puntu eta 15eko balorazioa) eta Shavon Shields (11 eta 11) izan dira, gainerakoen ekarpena ez baita apartekoa izan.\nPorrot horrek Baskoniaren asmoak zapuztu ditu nolabait, jardunaldi honen bukaeran sailkapeneko zortzi onenen artean kokatzea espero baitzuen, Lauko Finalean egoteko aukerarekin amesten jarraitzeko.\nKontrara, Bartzelonak Euroligan bata bestearen atzetik galdu dituen lau partiden bolada txarra eten ahal izan du, eta, bide batez, baita Baskoniaren aurka zeukan beste bat ere, zazpi lehia jarraian baitzeramatzan gasteiztarren aurka galtzen Europan.\nKirolbet Baskonia (16+23+16+15) 70: Vildoza (12), Janning (19), Hilliard (4), Shengelia (8) eta Poirier (6) –hasierako bostekoa–, Voigtmann (2), Huertas (4), Granger (2), Diop (2) eta Shields (11).\nBarcelona Lassa (19+23+7+28) 77: Heurtel (11), Ribas (3), Claver (3), Singleton (10), Seraphin (14) –hasierako bostekoa–, Pangos (16), Hanga (2), Pustovyi (9), Oriola (6), Kuric (3) eta Tomic (-).\nEpaileak: Christos Christodoulou (Grezia) Petri Mantyla (Finlandia) eta Milan Nedovic (Eslovenia). Ez dute inor kanporatu.


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Metal Eraikuntzen Irudikapena (Modulua)" topic_facet:"Mekanizazioa (Heziketa Zikloa). Erdi maila" topic_facet:"Instalazioen irudikapen grafikoa (Modulua)" topic_facet:"Interpretazio grafikoa (Modulua)" format:"eBook"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua) Proposatutako gaia: Mekanizazioa (Heziketa Zikloa). Erdi maila Proposatutako gaia: Instalazioen irudikapen grafikoa (Modulua) Proposatutako gaia: Interpretazio grafikoa (Modulua) Formatua: Liburu elektronikoa\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) Instalazioen irudikapen grafikoa (Modulua) Interpretazio grafikoa (Modulua) 1 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Sortzen jairako boluntarioak behar dituzte - Irunea - euskalerriairratia.eus\nSortzen jairako boluntarioak behar dituzte\nEuskalerria Irratia 2019-05-16 08:37\nIgandean izanen da euskal eskola publikoaren aldeko jaia Takoneran eta txandak betetzeko jendea behar du Sortzen Elkarteak.\nTxanda zenbait oraindik betetzeke dituzte Sortzen Elkartean igandean eginen duten euskal eskola publikoaren aldeko jairako. Hala jakinarazi dute. Horregatik dei egin dute boluntario izan nahi dutenek eurekin harremanetan jarri eta txandaren bat egiteko prest egonen denak parte hartzeko. Posta elektronikoz jar daiteke interesatua dagoena haiekin harremanetan edo Sortzenek Iruñean duen egoitzara deituta: sortzenjaia@gmail.com edota 630 11 26 05.\nTakoneran da hitzordua, igandean\nSortzen elkarteak urtero antolatzen duen jaia, aurten, maiatzaren 19an izango da Iruñeako Takonera lorategien inguruan. Vista Bella eta Bosquecillo dira, hain zuzen ere, aukeratutako guneak eta euskal eskola publiko berriaren aldeko jaia ospatzeko jarduerez beteko dira egun horretan. Familia, gazte eta hezkuntza komunitatea oro har ditu ardatz gure jai egunak, baina, jaian parte hartzeko gonbidapena herritar guztiei egiten diegu gaur.\nSortzen elkarteak 28 urte daramatza hezkuntza komunitatean Euskal eskola publiko berria aldarrikatzen: haurra erdigunean jarriko duen eskola. Euskara eta euskal kulturan errotua eta hortik munduari irekia. Guztiontzat eta guztiona; aniztasuna, naturaltasunez, aberastasun gisa onartu eta garatzeko baliabideak eskainiko dituena. Hezkidetzan oinarrituko dena, parte hartzailea eta komunitatean txertatua. Sortzen osatzen dugun ikastetxe, guraso talde, irakasle zein herritarron artean eguneroko lanarekin egiten diogu aurre erronka horri eta urteroko jaia horren isla txiki bat izan dadin ahalegintzen gara.\nEuskaratik guztion eskola Sortzen da aurtengo leloa. Euskara eskola, familia eta herriaren oinarri bezala ulertzen dugulako. Euskara ulertzen dugulako aniztasunean lokarri, denon proiektua den heziketa prozesua elkarrekin gorpuzteko lanabes, ezberdinen arteko zubi. Euskararen hazia auzo bizi onaren eskolarekin batera hedatuz joatea dugu helburu. Ikasle euskaldun eleaniztunak heztea da erronka, horretarako, euskara ardatz izango duen eskola zein auzo-herria sustatuz. Aurtengo logotipoaren irudikapen grafikoa leloaren hitzak dira.


Euskal AEko Industria Prezioen Indizea lehengoan (%0,0) 2017ko apirilean aurreko hilaren aldean\nHomeGaiakIndustria-prezioen indizea (IPRI)Prentsa Oharrak Euskal AEko Industria...\nINDUSTRIA-PREZIOEN INDIZEA 2017KO APIRILA\nAurreko urtearen aldean (2017ko apirila 2016koaren aldean) %4,4 gehitu\nEustaten datuen arabera, Euskal AEko industria prezioak lehengoan (%0,0) 2017ko apirilean aurreko hilaren aldean. Datu horiek kontuan, apirileko urte arteko tasa (azken hamabi hilabeteetan industriako prezioek izandako aldakuntza) %4,4 gehitu.\n2017ko apirilean, prezio hazkunderik handienak: Kokeriak eta petrolioa fintzea (%1,3); Metalurgia eta metalezko produktuak (%0,6); Industria kimikoa (%0,3); Produktu informatiko, elektroniko eta optikoen fabrikazioa (%0,3). Jaitsierarik handienak: Energia elektrikoa, gasa, lurruna eta aire egokitua (%-1,6), Produktu farmazeutikoen fabrikazioa (%-1,3), Erauzketa industriak (%-0,6); Garraio materialaren fabrikazioa (%-0,6).\nOndasunen helburu ekonomikoaren arabera, aurreko hilaren aldean, Bitarteko ondasunen prezioek %+0,3; Ekipo-ondasunenek %+0,2. Energiaren prezioak %-0,2. Kontsumoko ondasunenak %-0,5; iraunkorrenak %-0,6, ez-iraunkorrenak %-0,5.\n2017ko apirilean, 2016koaren aldean, prezio-hazkunderik handienak: Kokeriak eta petrolioa fintzea (%30,9), Metalurgia eta metalezko produktuak (%6,2), Produktu farmazeutikoen fabrikazioa (%4,2). Jaitsierarik handienak: Kautxu, plastikoa eta ez-metalezko beste produktu mineralak (%-2,2); Industria kimikoa (%-1,0); Erauzketa industriak (%-0,9).\nUrte artean: Energiaren prezioak %16,2 gehitu; Bitarteko ondasunenak 3,0; Ekipo-ondasunenak %2,0; Kontsumo-ondasunenak %0,8. Kontsumo-ondasun ez-iraunkorren prezioak %0,8, iraunkorrenak 0,7.


Agertzen ez den erantzuna | Kirola | Berria\nAgertzen ez den erantzuna\nAndoni Aretxabaleta arduratuta dago, partida erdi aldetik aurrera beherakada fisikoak izaten dituelako. Horien arrazoiaren bila ari da, baina ez du aurkitu. Txapelketa gogorra izaten ari da.\nAndoni Aretxabaleta, atsekabe imintzioak egiten, aurtengo binakako txapelketako partida batean. IÑIGO URIZ / FOKU\nAndoni Aretxabaletak (Markina-Xemein, Bizkaia, 1992) bertute handi bat du. Tira, ziur asko dituela, baina bat nabarmentzekoa da, gero eta ezohikoagoa baita kirol profesionalean: zintzotasunez mintzo da. «Ni ez naiz ezkutatzekoa; gauzak diren bezala esaten ditut, eta txapelketa honetan sekulako bizkarrekoa hartu dut. Tentu handiz prestatu nuen, uda amaiera polita egin ondoren, eta banekien Mikel Urrutikoetxea lagun handiarekin jokatzeko aukera handia nuela. Finalerdietan sar gintezkeela uste nuen, eta, gero, nire jokoa ez dudala egiten ikustea... Galdu edo irabazi egin daiteke, baina, gutxienez, itxura ona eman behar da, eta ezta hori ere. Lesio askotan baino atsekabe handiagoa hartu dut binakakoan». Eta Aretxabaletak ondo daki zer den min hartuta egotea.\n«Arduratuta» dagoela onartu du, eta ez da gutxiagorako. Txapelketa ez da ona izaten ari, eta arazoa nahiko ondo zehaztuta du: «Partiden erdi aldetik aurrera, fisikoki behera egiten dut. Eskua puztu egiten da, bai, baina guztioi puzten zaigu; ez da horregatik. Hasieran, takoengatik zela uste nuen, baina aldatu ditut, eta berdin nago. Fisikoki ere ondo nago: entrenamendu oso gogorrak ondo bukatzen ditut hauspoz. Partidetan, baina... Hori da arazoa, beti 'baina' eta etenpuntuekin bukatzen ditut esaldiak».\nKonponbidearen %50 arazoaren iturria aurkitzea da, eta horretan dihardu. Proba ezberdinak egiten ari da, fisikoak zein medikuarekin, eta sintomak aztertzen. «Partiden bigarren zatian, pilota ez zait irteten eskutik, txakalaldi moduko bat da... Ez dakit. Presioa-edo izan zitekeela pentsatu dut, baina lo-eta ondo egiten dut. Elikadura ere ez dut uste, nutrizionista bat dut. Ez dakit zer den, eta arduratzen hasia naiz».\nPilotari guztiek dituzte gorabeherak, baina txapelketan garesti ordaintzen dira beherakada horiek. Urrutikoetxea eta Aretxabaleta azken sailkatuak dira ligaxkan, bi garaipenekin. Atzelariak bere larruan nozitu ditu txakalaldien ondorioak. Txapelketako lehen jardunaldian, esaterako, Olaizola II.a-Albisuren aurka, 5-17 irabazten joan, eta 22-21 galdu zuten. Duela bi aste, aurkari berberen aurka, 12-10 irabazten hasi ziren, eta atzelariak behera egin zuen gero. Eta azken asteburu honetan, Laso kide zuela, 22-18 galdu zuten Ezkurdia-Galarzaren aurka, 4-11 irabazten joan ondoren. «Lehen partidakoak ez du zerikusirik, baina azken partidetan gehiago nabaritu dut».\nEz da erraza Aretxabaletak berezko duen umore ona galtzea, baina aurtengo oztopoek ernegatua dute. Txakalaldiaz gain, txapelketan eskuetako arazoak izan ditu, eta zauri bat egin zuen eskuan. Ez da zerbait berria, azken urteetan lesioak pilatu egin baitzaizkio, eta hauskor ospea hartu du. Hitz gogorra da, baina badaki hala dela. «Nire arazorik handiena hori izan da: beti izan dut zerbait. Ni, baina, lasai nago, ahal izan dudan guztia egin dut beti. Jarraitutasuna lortu izan dudanean maila polita eman dut, baina ez dut lortzen. Beti 'baina' hori».\nEz dabil oker, berak dioen bezala, «beti laguntzarekin», baina txukun aritu izan da Lehen Mailan. Horretarako ez dago 2014ra jo beharrik, Olaizola II.arekin jokatuta binakako txapeldunorde izan zen garaira. Urrunago joan gabe, uda honetan, sanmateoetako finalerako eta Elgoibarko torneokorako sailkatu zen, Altuna III.arekin. «Uda amaiera polita izan zen, eta enpresa ondo portatu zen, erakusleihoa eman zidaten. Sorbaldako lesioaren ondoren, indartsu nengoela sumatu nuen, lan handia egin baitut indartzeko, eta orduan ikusi nuen binakakoa jokatzeko aukerak izan nitzakeela».\nAretxabaleta eta lesioak, ordea, eskutik doaz. 2014az geroztik, pneumonia bat, bi ebakuntza eta tratamendu ugari izan ditu. «Guztiekin oroitzen naiz», esan du, umorez, zerrenda errepasatzen hasi aurretik. Finalaren ondoren, 2014an, eskuko mina izan zuen, eta uda hartan ia bi hilabete egin zituen geldirik pneumoniaren ondorioz. 2015eko binakakoan, eskuin eskuko hatz bateko polea hautsi zuen, eta, nahiz eta ebakuntza ez egin, Untoriari tokia utzi zion. Ordezko atzelaria txapeldun izan zen Bengoetxearekin.\n2016ko azaroan, sorbaldako ebakuntza egin zioten Aretxabaletari, eta ezin izan zuen binakakoan parte hartu. 2017ko apirilean, beste ebakuntza bat, eskuin eskuko A1 polean, orduan bai, eta berriz ere geldirik. 2018ko binakakorako ez zuten hautatu, baina ordezko moduan lau partida jokatu eta laurak irabazi zituen Urrutirekin. Tarte horretan, gutxitan bezala gozatu zuen, baina motza izan zen. Iruñeko partida batean gihar etena egin zuen besapean, dortsalean: sei zentimetro, eta bost hilabete eta erdi geldirik. Atzelariak, partida hura bukatu, eta irabazi egin zuen.\nLarunbatean, Markinan jokatuko du, bere herrian, eta, printzipioz, Urrutikoetxearekin —bestela, Lasok ordezkatuko luke—. Azken hiru urteetako txapelketetan ezin izan du etxean jokatu, eta aurrenekoz ariko da 2015az geroztik. Hor du burua orain. «Herrikoen aurrean ondo jokatu nahi dut, ondo bukatu, irudi ona eman, eta konfiantza hartu».


Mosku hotelak "biak barne" igerilekua batekin: rating berrikuspen\nMoskuko egoiliarren besterik gabe, ezinbestekoa guztiz lasaitu eta ondo ahal izateko. Eta askotan hobe da ez hori egin etxean, non oraindik batzuk etxeko lanak aurre izan, eta hotel batzuk edo opor hasiera batean. Izan ere, turismo-industriaren, gero eta gehiago hazten ari da, ez bakarrik zenbait estazio eremuetan, baina ohiko hiri halaber gertu, gaur ez da beharrezkoa etxetik urrun joan lasaitzen dela eta.\nAzken urteotan, Mosku, hori erlaxatzeko ezin hobea dira leku ugari hiritik kanpo. Moskuko eskualdean "biak barne" igerilekua, spa zerbitzu eta aisialdirako beste hainbat hotel aurkitu ahal izango duzu, eta aurrekontua aukera errazagoa eta bat aukeratu ahal izango duzu.\noporretako helmuga hainbat auzo\nBaita, edozein Moskuko aukera eskuineko lasaitu auzo ditu. Oporretan hau litzateke trena edo hegazkina txartelak gorde, Moskuko azpitik hotel edozein egon auto pribatuaren iritsi daiteke gisa, garraio publikoa edo taxiz. Eta bidaia denbora oso labur-bizi izango, ez du atseden nekatuta lortzeko errepidetik ematen.\nMosku inguruan nahiko zabala da, beraz, ostatua aukeraketa Hemen da oso handia. Aurkitu hemen ezer izan daiteke. Gehiago simple eta aurrekontua oporrak pentsioak eta osasun zentroetan, eta horietako batzuk Sobietar zaporea mantendu dute eskaini ahal. Moskuko luxuzko hotel ezin hobea dira luxuzko baten apurtu kanpoan "biak barne" igerilekua ezin zerbitzuak ezarri lehiatu Egiptoko edo Turkish popular hotel batera. bigarren mailako erakundeak, zein gonbidatuak emango diru nahiko eskuratu oporraldietan behar duzun guztia ere eskuragarri daude.\nHerrialdea Mosku hotelak zerbitzuak erretegiak eta itsasontziz alokairua enpresa-bilerak eta banketeak egiteko pabiloiak emateagatik bitarteko multzo anitza eskaintzen du. Beraz, hori bada beharrezkoa, hotelak, besteak beste, ez bakarrik atseden ona, baina baita dibertigarria izan daiteke ospea edo tailer handi bat igarotzeko.\nPodmoskovnaya sistema "biak barne"\nMoskuko eskualdean hotelak batzuek jarduten duten ezagunen on bidaiariek asko bat "biak barne" rekin harro. Horrelako lekuak ez dira hainbeste, baina hotelak horietako bakoitzak arreta berezia merezi.\ndirenek errusiarrak Egipton edo Turkia bezalako herrialdeetan artean "biak barne" ohituta besteak beste, herri dutenek, ez dugu zerbitzu eta aldiriko hotel eskaintza bera espero, batez ere dirua da.\nHotelak Mosku gertu "biak barne" igerilekua eta spa zerbitzu mota guztietako normalean bazkariak hiru bakarrik "Buffet" on, baita igerilekua eta gimnasioa eskaintzen. Hotela taberna doakoak edariak eta pintxoak eskaini ahal denbora jakin bat izan daiteke. Era zerbitzu osagarriak batzuk, hala nola, kirol materialaren alokairua gisa prezioan sartuta daiteke. Artikulu honetan Geroago ezarriko da hotelen puntuazioa gertu Mosku, bat "biak barne" lanean.\nBest sistema ", biak barne," hotelak\nEsan bezala, ez guztiak Moskuko eskualdean dago hotel, sistema "biak barne" izatea harro. Haien kopurua da, printzipioz, ezin hatzekin konta daitezke, baina oraindik badira balizko bidaiariek aukeran.\nhotel onena Moskun sisteman lanean biak barne, kokapena oso bitxia batean, prezioan barne zerbitzu multzo nahiko ona eskaintzen du. Bere lurralde ezin On bakarrik erlaxatu, baina baita aprobetxatu hitzaldi zerbitzuak. Honek, hala nola 4 izarreko hotelak, "Sunny", "Forest Art Resort", "Habitat" eta gisa artean, ezin "Foresta Festival Park".\nsistema hedatua gain "biak barne" aldirietan hotelak eskaini ahal, eta murriztu pakete zerbitzuen. Adibidez, hala nola 5 izarreko handia "Mistral" eta "Imperial" gisa baloratu ere, edozein zenbaki prezioaren barne gosaria edo bazkaria gosariak, baita igerileku eta gimnasio erabilera.\n"Areal" pinudi batean\nhoriek Moskuko eskualdean "biak barne" igerilekua hotel bila, ziurtatu arreta to the hotel Kongresuaren-hotel "Areal" da. Ez urrun Mosku dago, Moskutik 17 km-ko distantzia batean. Bertara ezin duzu lortu Gorky Highway on. Groomed hotelaren inguruan da pinudi eder inguratuta eta berdegune ugari replete, eta eraikina bera da Alpino herriko estiloan egina. Hau hemen direnek familia vacaciones plangintza kanpoan hiri zaratatsu, edo ongizate-zentro handi bat bisitatu nahi dutenentzat horietan, erabilgarri egiteko leku handi bat da. Hotel zerbitzuak eta instalazioak dago hemen egin behar da bere lurraldean, hainbat enpresa ekitaldiak antolatzen posible. Era berean, "habitat" hotel ospakizuna handia dela denbora luzean gogoratuko dugu antola ditzakezu.\nHolidaymakers honako kategoria geletan ostatu: bi logelak suite, bi logelak suite eta bi solairuko, bat-gela estudioak, plus estandar eta estandarraren. talde handi bereizi txabola batean ostatu daiteke. bizi-kostua hautatutako baldintza araberakoa izango da: hotela erdia, eskaintzen pentsio osoa eta "ultra biak barne".\neta "habitat" hotel bisitatu duten askok, gomendatzeko lasaitu da, ez baduzu axola prezioa nahiko altua etiketa bat bizi orrian. Gehienak rave lurralde, zerbitzuak eta jatetxeak buruz iritzirik. Hala ere, gonbidatu batzuekin ez zuen bertako langileen profesionaltasuna eza gustatzen.\nhotel onenetako Moskuko begira, parke-hotel "Sunny" begiratu. It Zhivaginskimi putzuak eta pinudi bikain baten ondoan atzeman dezake, off gidatzeko baduzu Moskutik Leningrad Highway 74 km. Hotel "Sunny" hainbat eraikin, Europako chalet motaren arabera eraiki osatzen dute. Bere gonbidatu guztiak, hotel honek ostatua eskaintzen sisteman ", biak barne," zerbitzu luzatu gabe. gosaria tradizionala, bazkaria eta edariak eta pintxoak egun osoan zehar afari gain, gonbidatuak hondartza gozatu ahal bizkarreko aulkiak, kiroldegia eta spa konplexua bikain bat, tabernak eta inbentarioa jolasak eta kanpoko ekintzak mota guztiak batera. Hotela "Sunny" aukera bikainak ere izan lan-jarduerak antolatzeko eta han gazteagoa gonbidatuak pakete berezi bat da. in "Sunny" Ostatu posible da gela estandar eta plus estandarra, junior suite, suite eta luxuzko, baita erosoa txabola batean.\nGonbidatuak hotel hau bisitatu duten kontutan zerbitzu bikaina eta benetan existitzen den "biak barne" sistema denean, nahiz eta ur arrunta doan daitekeen aurkitu, lobby adibidez. kritika batzuk tokiko jatetxe bat, hau da taulak nagusi 6 pertsonentzat da, eta arrotz batekin jan behar duzu. gainera, ez dute emandako dute konektatuta.\nherri distantzia berdina, besterik buruz Minsk autopista, oso ezagunak hotel bat "Les Art Resort", hau da, urteko edozein denbora 250 kategoria ezberdinetako aretoak eroso gonbidatuak egokitzeko prest, gela bat osatua dago, eta stand gain landetxeak dauden egoitza-etxebizitzen from. Bertako sisteman biak barne elikagai bakarra eskaintzen edari barietate batekin, baina baita fun asko, hotelean eskuragarri erabili. Arlo honetan termikoa, eta igerilekua, eta entretenimendu haurrentzako zentro bat, eta fitness klub bat eta billar, eta eguneroko entretenimendu adin guztietako gonbidatuak. Merezi gonbidatuak gelan umeekin ostatu, hori kolore arkatzak, maitagarrien ipuin liburu bat, eta garbitzeko aulkitxoa bereziak eskaintzen diren egoten.\nBere berrikuspena, gonbidatuak gehienbat gelak eta hotel azpiegitura buruz positiboak dira. Hala ere, Mosku hormigoizko eraztun hurbiltasuna gogaikarriak batzuk baita entzuten makinak zarata.\nhotel-kate Foresta bat\nhoriek herrialde auzo hotelak bila sistema ", biak barne," "Foresta Festival Park" Chejov auzoan dago hurbildu daiteke. km 30 bakarrik Errusiako hiriburutik da, lekua oso garbi eta ingurumena errespetatzen. hona etorri zaitezke lagunekin edo familiarekin erlaxatu ingurune eder batean edo enpresa batzuk edo ospakizun gertaera pasatzeko. jatetxeak eta tabernak, bi igerileku, spa konplexua bikain bat, paintball club, errodatzen eta eskolak hainbat A - hori guztia gonbidatu behin gainerako gogoangarria eta anitza egin daitezke. tokiko animatzaile talde profesional batek egunero entretenigarri guztiak txiki batetik handi. ostatua erosoa gelak, etxeak batzuk eta bi luxuzko gehien findu aisialdirako txalet eskaintzen du. barne 4 bazkariak gelak prezioak egun bat, aurreko hiru bertsio baino askoz gehiago merkean.\nleku hori nagusiki delako prezioa bezalako udatiar. Hala ere, beren etsigarriak gela estandarra tamaina oso txikia da, aparkalekuaren eta jatetxe kokalekua aparteko eraikin batean, eta hori ez da oso erosoa, batez ere eguraldi hotza eta umeekin eraikin askoren urruti du.\n"Mistral" (Hotel eta Spa)\n5 izarreko hotelean bisitatu nahi? Mosku, hala nola, aukera bat eskaini nahi du, sistema besterik ez da ", biak barne," ez osatu gabe egongo da. besteak beste, hotel batek ezin ertzean aurki daiteke Istra urtegia. zuen "Mistral" deritzo. hotela eta spa bere giroa eta dekorazioa botila batean gonbidatuak ahaztu ez direla urruti Moskutik egingo du, eta Frantzia gogorarazten da. Gela guztiek leihoak panoramika dute eta apartamentu are ditu sukaldea, hau da, oso familientzat erosoa dauka. gune daude hainbat taberna eta jatetxe, spa-zentroa, aisia zerbitzuak, igeriketa handi igerilekua, gimnasioa eta haurrentzako gela sorta zabala eskaintzen dira. Gela bakoitzeko kostua gosaria barne, igerilekua eta kirol-areto igeriketa.\n"Mistral" da bere lurraldean, eta urtegiaren bista ederrez goraipatu. Hala ere, batzuk boorish langileak, zaharkitu altzariak buruz eta baita hondatutako makineria kexatu. Eta hau oso ikusgarria prezioa ostatua etiketa bat da.\n"Imperial Park Hotel & SPA» hotel onenetako Mosku aldirietan jotzen bat. Eta nahiz eta berak ez du sistema osoa ", biak barne," lan egiteko, ez da familia opor onak eta enpresa-bilerak egiteko dena. kategoria desberdinetan, prezioa horietatik sauna, hammam, gimnasioa, igerilekua, bolo, bazkaria eta afaria erabilera barne hartzen gela eroso askotariko eskaintzen ditu. Taste plater afaria hotel jatetxe batean edo koloreztatu zure arratsaldean karaoke klub berezi batean kolore distiratsua. aisialdirako aktiboa For hotelera billar, quad, bizikleta, arrantza, paintball eta filmatzeko eskaintzen tiro sorta batean. Jakina, ez dugu ahaztu behar benetako gozamena duten zain gonbidatuak spa konplexua paregabean. Eta hoteleko bisitari gazteagoa parkea zoragarria da eta ludoteka osoa eskaintzen du.\nhotelera Bisitariak "Imperial Park Hotel & SPA» erabilgarri dauden zerbitzu multzo onak esatea. Hala ere, askotan janaria eta zerbitzu tokiko jatetxeetan pozik zeuden.\nPaphos, Kissos Hotel 3 *: iritziak, balorazioak, argazkiak\nVilla Perovic * 2 (Sutomore, Montenegro): hotel azalpena, eta berrikuspen\nHerriaren Pudozh: hotelak eta ostatuak\nHotel Kata Lucky Villa Igerilekua Access Kata Phuket, Thailandia: berrikuspen\nSoineko irakasle kodea: esan "ez" eragiten arropa hezitzaile\nUrkia tar ilea: aplikazio eta berrikuspen\nLehentasuna gaixoaren arazoak - da ... Erizaintzako\nTarta gozo eta pozik Sukaldaritza: errezeta "ustel stump" for\nPAZ-32053: deskribapena eta zehaztapenak\nGaragardoa jatetxe Paveletskaya: helbide, deskribapena, argazkiak\nNor da Krasheninnikov Veronica? Karrera ezagunak Errusiako zientzialari politiko\nNola "Beeline" ikasteko trafikoaren balantzea? Nola du "Beeline" trafikoa aztarna egiaztatu\nKoktebel in Hotelak: helbide, deskribapena, berrikuspen


December 2017 - Centro Médico Gran Vía\nby Administrador | Dec 26, 2017 | Berriak\nby Administrador | Dec 22, 2017 | Berriak\nGidabaimena berritzea: David vs Goliat?\nby Administrador | Dec 21, 2017 | Berriak\nJatorriz Asiakoa den baina 2004an Frantziara iritsi zen Vespa velutina liztorra arazo larriak sortzen ari da Europako erlauntzetan. Liztor hori Vespa crabro Europako liztorraren oso antzekoa da, baina honek ez bezala, erleak erabiltzen ditu proteina-iturri modura. Asiako liztorrak, beraz, Europan sartu zenez geroztik erle europarrak harrapatzen dihardu. Frantziara heldu zenetik hedatzen ari da liztor erle-hiltzailea, eta Pirinioak zeharkatzea ere lortu du. 2010ean Gipuzkoako zenbait erlategitan aurkitu izan zirenez Asiako liztor honen aleak, erlezaintzaren munduaren inguruan kezka handia zabaldu da honek izan dezakeen eragin kaltegarriari dagokionez. Vespa generoaren barruan, beraz, erleak harrapatzen ez dituzten liztorrak ditugu batetik, bertako Vespa crabro Europako liztorra esaterako, eta erle-harrapariak direnak bestetik; azken hauen artean Vespa velutina ez da bakarra, badira elikatze-jokaera bera erakusten duten beste espezie batzuk. Horietako bat liztor japoniarra dugu: Vespa mandarinia japonica liztor japoniarra ere harraparia da, baina bere harrapakinen artean bada bat arazo larriak ekar diezazkiokeena; hain larriak non harrapakinak harraparia hil egin dezakeen. Apis cerana japonica izeneko erle japoniarra da ustezko harrapakina. Aspalditik zen jakina erle hauek garaile atera zitezkeela liztorraren kontrako lehian, baina hasieran ziztadaka hiltzen zutela uste bazuten, gero ikusi zen ezetz, beste prozedura sofistikatuago bat erabiltzen zutela liztorra garbitzeko. Ikus dezagun orain nola akabatzen duen txikiak (erleak) handia (liztorra). Liztorrak erle bati erasotzen dionean, berehala hurbiltzen zaizkio bostehunetik gora erle, eta liztorra inguratu egiten dute. Egia esan, inguratu baino gehiago egiten dute, “erle-pilota” bat osatzen baitute, eta pilota horren erdi-erdian geratzen baita liztorra. Bada, berehala 48 °C-ra igotzen da tenperatura pilotaren erdigune horretan, eta horixe da, tenperatura horixe hain justu, liztorra hiltzen duena. Bideoa: Apis cerana japonica erleak beroa baliatzen du Vespa mandarinia liztorrari aurre egiteko....\nPsikoteknikoak: Gabonetako oporraldiak osasunean duen kaltea\nby Administrador | Dec 20, 2017 | Berriak\n1999an Robert A. Kloner zientzialariaren ikerketa-taldeak bihotzarekin lotura zuten arazoen heriotza-tasa izan zuen aztergai. Pentsa zitekeen modura, frogatu ahal izan zuten neguan udan baino heriotza gehiago gertatzen direla eta gehienak abendutik urtarrilera gertatzen zirela. Hasiera batean azalpen errazenera jo zuten eta ondorio horrekin argitaratu zuten haien lana: neguan tenperaturak hotzagoak dira, eta fenomeno horrek azaltzen du neguan heriotza-tasa handiagoa izatea. Guztiak zentzua zuen: tenperatura hotzagoa denean odol-presioa, hemostasia, basoespasmo koronarioa, eta abar handitu egiten dira eta errazagoa da bihotz-arazoak izatea. Datuak grafikoetan irudikatu zituztenean, ordea, bazen zentzurik ez zuen datu bat: azaro bukaeran heriotzak handitzen hasten ziren, Gabonetako oporren inguruan maximora iristen ziren eta ondoren berrio jaisten hasten ziren. Alabaina, gorabehera hauek ezin ziren azaldu tenperaturaren bilakaerarekin; izan ere, tenperatura baxuak konstanteak dira abenduan eta urtarrilean -zergatik gertatzen zen orduan Eguberri inguruan igoera eta gero jaitsiera?-. Azken galdera hori erantzunik gabe egon behar izan zen David P. Phillips eta bere lankideak gaia ikertzeari ekin zioten arte. Haien ikerketen emaitzen berri 2004an eman zuten eta ordura arte ezagutzen zena jaso zuten. Alde batetik, frogatuta zegoen neguko oporraldian suizidioak, hilketak eta heriotza eragiten duten auto-istripuak areagotu egiten zirela -baina, ez zen ikertu heriotza naturalak ere neguko oporraldian areagotzen ziren edo ez -. Bestetik, ezaguna zen neguan heriotza-tasa handiagoa zela neguan udan baino. Nolanahi ere, aurreko ikerketetan ez zen kontuan hartu Gabonetako oporraldiak heriotza naturaletan eragina zuen edo ez, neguaren efektua kendu ondoren -alegia, Eguberriak berak efekturik ba ote zuen-. Phillips eta bere lankideek hainbat galdera erantzun nahi zituzten: Gabonetako oporraldian espero direnak baino heriotza gehiago gertatzen al dira? Heriotzen gehikuntza hori bihotz-arazoekin lotzen da bakarrik edo heriotza mota guztiak handitzen dira?...\nGidabaimena berritzea: Kantauriar ibaietako espezie exotikoak\nby Administrador | Dec 18, 2017 | Berriak\nGehienbat jatorri amerikarra eta asiarra duten flora exotikoko 156 espezie aurkitu ditu Diego Liendo ikertzaileak Kantauriko erlaitzeko ibaietan egindako ikerketan. Flora aloktonoko (jatorrizkoa ez dena) espezieak bilatu dira Nansa (Kantabria) eta Bidasoa (Gipuzkoa-Nafarroa) ibaien arroen artean. Denera 156 espezie detektatu dira, espezie horien %40 puntu bakar batean agertu delarik. Detektatu diren zenbait espezie, hala nola ‘Fallopia japonica’, oso maiz agertu ez arren, zati handiak estaltzera iristen dira. Beste batzuk, ‘Paspalum distichum’ kasu, ibai-hondartzak (ibaian zehar sortzen diren metakinak -harrizkoak, hareazkoak edo lohizkoak-) ia osorik estaltzera irits daitezke. Ipar Amerikan jatorria duen ‘Muhlenbergia schreberi’ graminearen populazio naturalizatuak (hainbat ziklotan zehat -10 urte gutxienez- haien kabuz populazioa mantentzeko gai diren kanpoko espezieak) aurkitu dira Urumea ibaian. Espezie honen bigarren erreferentzia da Iberiar penintsulan, orain arte Kataluniako leku jakin batean soilik zegoen aipatuta. Deigarria da emaitza, arro horretan maiztasun handiarekin aurkitu baita. Espero zen baino askoz zabalduago dagoela azaltzen du ikertzaileak eta espezie horren populazioari segimendua egin behar zaiola uste du haren inbasio potentziala ebaluatu ahal izateko. 2. irudia: ‘Muhlenbergia schreberi’ren populazio naturalizatuak topatu dira bigarrenez Iberiar penintsulan. Landare exotikoei dagokienez Kantauriko ibaiak zer egoeratan dauden azaltzen du ikerketak. Ekosistema hauen kudeaketarako garrantzitsua izan daiteke informazioa, ekosistema guztiek ez baitute kalteberetasun bera espezie exotikoen inbasioa jasateko. Inbasio biologikoa Ibai ekosistemak bereziki sentiberak dira espezie exotikoen inbasioarekiko, ibaien beren ezaugarriengatik, ibai ingurunea oso dinamikoa baita. Noizbehinka izaten diren uholdeek landarediaren parte bat eramaten dute eta beste espezie horiek sartzea errazten da. Nahiko ingurune egokia da, gainera, nutriente ugari eta ura eskuragarri baititu. Inbasio gradua zenbait aldagairen araberakoa da, ikerketan azaltzen denez: Aldagai klimatikoak (tenperatura). Inguruneari dagozkion aldagaiak (ibilguaren batezbesteko zabalera eta landare-komunitateen kopurua)....


Donostia al da komikiaren euskal hiriburua? - Komikilabea\nHauexek dira ibilbideak gurutzatuko dituen kaleak:\n1. Okendo kalea 22 / Pan-Pin (1960)\n“Pan-Pin” hilabetekaria Zeruko Argiaren eranskina bezala sortu zen 1960 urteko otsailean. Eragile nagusia Joseph Camino arnegiarra izan zen. Bonifacio de Beizama, Argiako zuzendaria, eta Joseph izan ziren “Pan-Pin” proiektuaren lehen eragile eta zuzendariak. Gipuzkera eta napar-lapurterazko edizio bana argitaratzen ziren Pirineoen alde bietara zabaltzeko, baita bizkaieraz idatzitako orri bat gehigarri bezala ere. “Pan-Pin” Hondarrabin inprimatu zen lehenengoz “Los hijos de Alvarez lraola” etxean, urte gutxira Donostiako”Valverde” inprimategira pasa zen arte. 2000-3000 arteko tirada izan zuen batez beste.\n2. Erregina Erregeordea kalea 2, 1. / Habeko Mik (1982)\nHABE, Eusko Jaurlaritzak euskalduntze eta alfabetatzerako sortutako institutuak jarri zuen abian aldizkaria 1982an. Euskara ikasten ari zirenei begira egin nahi izan zen aldizkari/tresna didaktiko moduan, baina bide batez euskal komikia indartzea ere hartu zuen helburutzat. Erakunde ofizial baten menpe egoteak aldizkariari egonkortasuna bermatu zion. Oso emankorra izan zen “Habeko Mik”ek betetako hamarkada euskal komikigintzarako. Bertan, eskarmentu profesional dezente zuten Euskal Herriko egileek plazaratu zituzten bere lanak, eta autore berrien lehen plaza ere izan zen zenbaitetan. Besteak beste, Astrain, Berzosa, Entrialgo, Fructuoso, Garay, Harriet (Gregorio Muro), Hernandez Landazabal, lbarrola, Mata, Mendi, Mina, Oses, Redondo, Resano eta Valverde jardun ziren.\n3. Legazpi kalea 5 / Lehen euskal komiki tira (1894)\n“El Thun thun” aldizkarian Biktoriano Iraolak (Pasaia, 1841–Donostia, 1919) bizileku eta lantoki zuen etxe honetan sortu zen 1894ko abuztuaren 5ean lehen euskarazko komiki tira Afariya izeneko (ikus goiko irudia). Donostiako Udaletxean lan egin zuen zinegotzi gisa, inprimategia zuen bere etxean bertan, eta zenbait literatur lan ere burutu zituen. Batez ere poemak, bitxikeriak, antzerki lan laburrak idatzi zituen. Biktorianok berak sortu zuen “El Thun thun: semanario Koshkero” aldizkaria. Aldizkari honetan kazetari, argitaratzaile eta irudigile lanak egin zituen.\n4. Garibai kalea 28 / Argia (1921-1936) – Txistu (1927)\n1921eko apirilaren 24an “Argia”ren lehenengo zenbakia atera zuten Donostian, eta 1936ko uztailean lehendabiziko garaiaren azkena, 797. zenbakia. John Zabalo, “Txiki”k, “Argia” astekarian bere egutegiak argitaratzen ditu.Euskal pizkundearen garaia da, euskara hizkuntza modernoa eta garaikidea izateko bidean genuen.\n“Txistu”, euskarazko lehen komiki aldizkaria sortu zen 1927an, oso bizitza laburra izan zuen. “Argia” aldizkariarekin batera, Anton Alaiza (1876-1926) arabarra izan zen aldizkariaren bultzatzaile nagusietariko bat. 1926an Argian bertan Txistu pertsonaiak iragarri zuen “Txistu” komikiaren sorrera, baina dirua lortzeko zailtasunak zirela eta azkenean 1927an argitaratu zen. Helburua euskalzaletasuna bultzatzea izan zuen umeentzako sortu zen lehen euskal komiki aldizkariak.\n5. Hondarribia kalea 23, 1. / Poxpolin (1935)\nTolosan sortu zuen Ixaka Lopez Mendizabalek 1935. urtean baina bere egoitza Donostiara aldatu zen. Euskaltzale eta kultur eragile ere izan zen Ixaka, eta gazteleraz argitaratzen zen TBO aldizkariaren arrakastan erreparatuz (220.000 aleko tirada izatera heldu zen 1935 urtean), eredua euskal merkatura egokitu nahi izan zuen. TBO komikia kaleratzen zuen argitaletxera jo eta beharrezko baimenak lortu zituen komiki-aldizkariko marrazkien plantxak erabiltzeko; testuak euskaratu eta bertako kutsua ematearren, “Txiki” marrazkilariak egindako orri berriekin aberastuta, bi urtez argitaratu zen aldizkaria gerrak betirako itxi zuen arte.\n6. Errege-erregina Katolikoen kalea 16 / Komikigunea (2014)\nMendearen hasierarekin batera heldu zion Gipuzkoako Foru Aldundiak komikiaren altxorrak eskuratzen hasteko lanari. Lehenik Luis Gasca (1933-) komiki argitaratzaile eta kolekzionistaren funtsa erosi zuen Aldundiak. Gerora euskal marrazkilarien funtsak, fanzineak, egungo komiki nobedadeak e.a. eskuratzeko lanetan dihardu. 2009. urtetik aurrera katalogazio eta kontserbazio lanak burutzen dira bertan. 2014an eman zitzaion irekiera ofiziala eta izaera berria Komikiguneari. Bertan daude hainbat komikigileen marrazkiak, originalak, tirak, komiki aldizkariak, komikiak eta komikiari buruzko materiala eta dokumentazioa.\n7. Tolosa ibilbidea 10 / Ipurbeltz (1978)\nEuskal Herriko komiki aldizkari beteranoena izan zena, hogeita hamahiru urtez hilabetero Erein argitaletxearen eskutik plazaratu zen, zehazki 1977. urtetik 2008 urtera arte. “Euskarazko komiki bat sortzeko ideia ikastolen mundutik etorri zen, ikastolak euskaraz irakurtzeko gogoa bultzatuko zuen zerbaiten bila baitzebiltzan” zioen Jose Lizundiak, I976-1999 bitartean Erein Argitaletxeko zuzendaria izan zenak. Ume eta gaztetxoei zuzendutako aldizkariak etapa desberdinak igaro zituen. Julen Lizundia, Anjel Lertxundi, Antton Olariaga eta Jon Zabaleta ibili ziren hasiera batean aldizkariari itxura ematen.\n8. Errotazar bidea 12 / Xabiroi (2005)\n2005ean argitaratu zuen Euskal Herriko lkastolen Konfederazioak “Xabiroi” komiki-aldizkariaren lehen zenbakia eta hiruhilabetekari bezala mantendu da ordutik hona. Gaur euskaraz argitaratzen den komiki-aldizkari bakarra da. Bere esparru nagusia irakurle gazteena da, batez ere 12 urtetik 18ra bitartekoena. Jaio zenetik Dani Fanok zuzentzen du aldizkaria eta bere orrialdeetan Asisko Urmeneta, lñaki G. Holgado, Julen Rivas, Zaldi Eroa, Lope, Guillermo Gonzalez, Sanvi edo Adur Larrea bezalako ilustratzaile handiak argitaratu dute. Baita lban Zaldua, Harkaitz Cano, Joxean Muñoz, Arantza lturbe, Pako Aristi, Eider Rodriguez edo Unai Iturriaga gidoilariak ere. Aldizkariaz gain, urtero aldizkariko serie baten albuma argitaratzen dute.\n*7. eta 8. puntuak Komikigunean laburtuko dira. Ibilbidearen eskuorria hemen.\nParte hartuko dute: Mikel Begoña (aurkezlea), Unai Gaztelumendi (bertsolaria) eta Ainara Azpiazu “Axpi” eta y Joseba Larratxe “Josevisky“ (marrazkilariak).\nPosted in Ibilbidea, Musika\nAurrekoa Kanpai! afari japoniarraren sarrerak azaroaren 2an salgai\nHurrengoa Adin guztietarako tailerrak antolatu ditu Ubik-ek


Ongizate arloan garrantzitsutzat jotzen dituzten hobariak onartu direla eta, pozik dago EAJren udal taldea — Oñatiko udala\nOngizate arloan garrantzitsutzat jotzen dituzten hobariak onartu direla eta, pozik dago EAJren udal taldea\n2017ko ordenantza fiskaletarako aurkeztu zituzten proposamen ia guztiak aurrera ateratzea lortu dutela azpimarratzen dute prentsara zabaldu duten oharrean\nPasa den ostiralean aurreratu bezala, bezperako Osoko Bilkuran, 2017ko udal ordenantza fiskalak aho batez onartu ziren. EAJ-PNVk, udal zerga eta tasei egindako ekarpenak azpimarratuz prentsa oharra zabaldu du. Jeltzaleak pozik agertu dira aurkeztutako proposamen ia guztiak aurrera ateratzea lortu zutelako eta onartutako proposamenak eragin zuzena izango dutelako oñatiarren bizi-kalitatearen hobekuntzan.\nDatorren urteko udal zerga eta tasei begira, EAJ-PNVk bereziki ongizate-arloan garrantzitsuak diren hobariak proposatu zituen, kide ugariko zein guraso bakarreko familiengan eta Diru-Sarrerak Bermatzeko Errenta edo RGIa deritzon laguntza jasotzen duten pentsiodunengan zuzeneko eragina izango luketenak. Jeltzaleen proposamenen haritik bi aldaketa nagusi onartu ziren 2017ko zerga ordenantzetan: trakzio mekanikoko ibilgailuen zergan, familia ugariek hobaria jasoko dute 5 lagun edo gehiagorentzako autoetan, beti ere, duten errenta kontutan hartuta. Eta RGIa deritzona kobratzen duten pentsionista eta beste kolektiboei, kontribuzioan eta obren gaineko zergan % 90aren hobaria aplikatuko zaie. Familia monoparentalen kasuan ere, Ondasun Higiezinen Zergan, ikastaroen matrikuletan eta ludotekako tasetan hobariak aplikatzea eskatu zuten jeltzaleek baina neurri hauek ez dira 2017ko ordenantza fiskaletan jaso. Gaia sakon aztertzeko, batzorde berezi bat sortzeko konpromisoa hartu zuen alkateak.\nUdal gobernu taldeari egindako proposamenen bitartez, jeltzaleek gizartearekiko duten erantzukizuna berretsi dutela dio gaur goizean prentsara zabaldutako oharrak. Oñatiarren alde lan egiteko konpromisoa dutela azpimarratzen da eta herritarrak direla euren lehentasun eta lan ardatza.


Aurrez aurreko 220 stand eta online denda uztartuko ditu Durangoko Azokako 56. edizioak, "baDA!" lelopean • ZUZEU\nAurrez aurreko 220 stand eta online denda Durangoko Azokako 56. edizioak, “baDA!” –\nLeire Urbeltz sortzaile iruindarra da aurtengo kartelaren egilea. “Desipuindegia” izenburupean, Urbeltzek Azokako lehenengo edizioak izan ditu gogoan, garai horretako irudien “revivalismoa” eginez.\nAbenduaren 3tik 8ra izango da 56. edizioa: online denda martxan egongo da abenduaren 3tik 7ra, eta aurrez aurreko erakusmahaiak Landakon abenduaren 4tik 8ra.\n“Aurten Azokarik bada? Askok egin digute galdera. Bai noski, baDA!”. Hala iragarri du Gerediagako presidente Nerea Mujikak gaur Durangoko Landako gunean egindako prentsaurrekoan. Durangoko Azokako 56. edizioa abenduaren 3tik 8ra antolatuko da “baDA!” lelopean, eta aurrez aurreko salmenta eta online denda uztartuko ditu. Landakogunean 220 erakusmahai baino gehiago egongo dira aurrez aurre abenduaren 4tik 8ra, eta online denda martxan egongo da abenduaren 3tik 7ra durangokoazoka.eus webgunean. Azoka presentziala eta digitala izango da aurten, beraz.\nNerea Mujikak azpimarratu duenez, edizio honetan “itzuliko dira erakusmahaiak, itzuliko dira korridoreak, itzuliko dira Ahotsenea, Irudienea, Kabi@, Saguganbara eta Szenatokia, eta itzuliko dira sortzaileak, argitaletxeak, diskoetxeak, zein autoekoizleak; eta itzuliko dira, nola ez, kulturzaleak. Beraz, bada Azoka. Eta zelako Azoka!”. Landakoguneak biltegi izateari utziko dio eta bizia hartuko du 56. edizio honetan berriro ere, aurrez aurreko 220 erakusmahairekin, 152 partehartzaileren eskutik. Azokako antolatzaileek adierazi dutenez, Landakoguneak izango duen aforoa eta Azoka bisitatzeko osasun-neurriak zeintzuk izango diren aurrerago zehaztuko dira.\nMujikak eskerrak eman nahi izan dizkie izena eman duten argitaletxe, diskoetxe, eragile eta autoekoizleei: “Badakigu askorentzat une zailak direla eta datozen hilabeteak erantzunik gabeko galderez beteta daudela. Eta hala ere Azokan egoteko ahalegina egitea erabaki dute. Eskerrik asko Durangoko Azokan sinesteagatik”.\nAurrez aurreko salmentaz gain, bigarren urtez Azokak online denda izango du bere webgunean. Bertan erosi ahal izango dira Landakon salgai egongo diren nobedade guztiak: liburuak, diskoak, ikus-entzunezkoak, komikiak, ipuinak… “Iazko esperientziari jarraipena emanez, norberaren etxetik Azokaz gozatzeko aukera ere izango da, eta Azokako produktuak online dendan eskuragarri egongo dira”.\nEgitarauari dagokionez, Azokak aurrez aurreko jarduerak ere izango ditu abenduaren 4tik 8ra, gune eta diziplina ezberdinetan. Horrez gain, Azokako Areto Nagusiko ekitaldiak eta Ahotseneako zuzenekoak ere jarraitu ahal izango dira durangokoazoka.eus webgunean. Urriaren 8an irekiko da epea kultur sortzaileentzat Azokako egitarauan parte hartzeko proposamenak bidaltzeko, gune ezberdinetarako. Bere 56 urteko ibilbidean Azokak garai ezberdinetara egokitzeko gaitasuna izan duela gogoratu du Gerediaga elkarteko presidenteak, osasun-krisia barne. Aurtengo edizioa ere erronkatzat jo du: “Erronkaz beterik dator aurtengo Azoka. Ezinbestekoa izango da denon indarra eta konpromisoa: erakundeak, herri-mugimendua, sortzaileak, banatzaileak eta baita kulturzaleena ere”.\nGaur Landako gunean antolatutako aurkezpenean, Gerediaga eta Azokako guneetako arduradunekin batera, bertan egon dira Andoni Iturbe (Eusko Jaurlaritzako Kultura sailburuordea), Begoña De Ibarra (Bizkaiko Foru Aldundiko Kultura zuzendaria), Ima Garrastatxu (Durangoko alkatea), Mari Jose Telleria (Gipuzkoako Foru Aldundiko Kultura zuzendaria), Lexuri Ugarte (Arabako Foru Aldundiko Euskara eta Gobernu Irekiko zuzendaria), Mikel Arregi (Nafarroako Euskarabideako zuzendari kudeatzailea) eta BBK, Euskaltel eta Eroskiko ordezkariak.\nLeire Urbeltzen “desipuindegia”, aurtengo kartela\nLeire Urbeltz “desipuindegia”\nPrentsaurrekoan aurtengo edizioko nondik norako nagusiak azaltzeaz gain, 56. Azokako kartela ere aurkeztu da. Egilea Leire Urbeltz (Iruñea, 1985) sortzailea da, eta aitortu duenez, “ohore handia” izan da berarentzat kulturaren plazako irudia egitea: “Ilusio handia egiten dit, baina ardura handia sentitzen dut ere, Azokak duen garrantziagatik”.\nSortzaile iruindarrak “Desipuindegia” izeneko lana sortu du Azokako 56. edizioarentzat. Kartel koloretsu honetan, Urbeltzek Azokako lehenengo edizioak izan ditu gogoan, baina gaur egunera ekarrita, “erronkaz beterik datorren pandemiaren osteko azoka berrasmatuz”. Irudi moderno eta gaurkotuarekin, kartelean kulturaren plaza osatzen duten elementu ezberdinak topa daitezke (biniloak, liburuak…), “Kili Kuir” izeneko pertsonaiekin batera eta Anbotoko magalean. Egileak 60. hamarkadako iruditegiaren berrikuspena egin nahi izan du, Durangoko Azokako lehenengo edizioena, alegia, “revivalismo” ariketa eginez. Urbeltzek Euskal Herriko Unibertsitatean Arte Ederren lizentziatura eta Ikerketa eta Sormena Artean Masterra ikasi zituen, eta ondoren Bartzelonan eta Madrilen eman zien jarraipena ikasketei. Bere lanak Seul, Juarez, Pekin eta Estatu Batuetan egon dira ikusgai, eta Huarteko Arte Garaikideko Zentroan lanean ibili da zazpi urtez. Egun, sormen lana uztartzen du bitartekaritza eta hezkuntza lanekin Nafarroako Unibertsitate Publikoan.\nDurangoko Azokako 56. edizioak baDA!


Boga? • ZUZEU\nIgande goiza, estropadak ETB1-en.\nPatroia zutik eztarria ahotik bota beharrean:\nSigue!… sigue!… sigue!\nA…hí!… A…hí!… A…hí!\nAcabar! Acabar! Acabar!\nAstillerokoak ote? Tiran edo Castreña akaso?\nGoazen! Halako batean… goazen!\nHara, euskaldunak dira eta!, Hara, Hondarribia!\nBuena regata! Ahora hay que acabar!\nUrdaibaiko tripulazioaren ahaleginaz gozatzeko aukera eman digu kamarak jarraian.\nBermeotarren patroia ere trebe, espainieraz.\nEstropadetan ere, euskal kirolik errotuenetako batean, “el idioma común” bizi-bizi, eta euskara bazterreko.\nZer geratzen zaigu euskaldunoi? Sega? Zeren Bengoa eta konpainia aspaldi hasi batziren aizkora eta harri apustuetan ikusle baserritarrak “zibilizatzen”… erdarara erakartzen, erran nahi baita. Frontoietan ere euskara gainbehera…\nEskerrak, “gustatuko litzaigukeen bezain ongi beharbada ez”, baina hala ere, “aurrera” goazen.\nEskerrak, ontzi barruko hizkuntza joera ikusirik, Eusko Jaurlaritzako, Foru Aldundietako eta Bermeo nahiz Hondarribiko euskara zerbitzuak eta alkateren bat edo beste, Urdaibai eta Hondarribia arraun taldeen arduradunekin harremanetan jarriko ziren igande eguerdian berean, hizkuntzaren erabileraz hitz egiteko. Haien ereduak gazteetan eta haurretan daukan eraginaz (zeren, haiek egin behar baitute eskuaraz, nork bestela? Txakurrek?), euskararentzat espazioak berreskuratu beharraz, eta abar, eta abar…\nHorrek lasaitzen nau: herri-instituzioen jarraipen estuak, ardura handiak eta jakituria agerikoak.\nZeren eta, joan, aurrera goaz, ezta?\n28 pentsamendu “Boga?”-ri buruz\nXXI mendea 2013-07-22 11:25\nEz diezu gutxi eskatzen euskara zerbitzuei.\nIgual ikuspegi klasikoak eguneratu egin behar ditugu, ze “euskal kirolik errotuenetakoa” izango da, baina aipatzen duzun Bermeoko plantillan dozena erdi galiziar, bi hegoamerikar, eta espainol bat daude.\nItzain 2013-07-22 11:41\nTira, Kataluñan oso ohikoa omen da Generalitateko hizkuntz zerbitzuek era guztietako eragileei bisitak egitea… Egia da, ostera, Euskal Herrian distantziak oso handiak direla…\nBestalde, Urdaibairen plantilan bertokoak dira oraindik nagusi, eta zer esanik ez Hondarribikoan. Edonola ere, arazoa ez da arraunlarien jatorria, ondo dakizun bezala, Athletic-eko “arraunlariei” begiratu besterik ez dago. Gehien-gehienak baskoak; asko euskaldunak, baina ez entrenatzailea, ez jokalari erdaldunak, ez dira gauza izaten arratsaldeon esateko ere. Aldiz, LLorentek Bilbotik alde egin, eta itaieraz ikasi zuen “aste betean”…\nEz dut uste arraunlari galegoek, espainiarrek edo lekutangoek arazo handiegirik izango zutenik, “goazen”, “eman”, edo “bukatu” bezalako esaldi korapilatsuak ulertzeko.\nArazoa da euskara eremuak galdu eta galdu ari dela “pixkanaka”, eta erdarak ordezkatzen duela horietan guztietan. Arazoa da, batez ere, euskararen berreskurapena helburu duen alderdi politikorik, adibidez, ez dela oraindik sortu, dirudienez.\nArtean, beude alkateak, zinegotziak eta euskara zerbitzuak bulegoetan, hurbilduko zaizkie eta bertara arraunlariak, futbolariak eta sukaldariak, aholku eske.\niggi 2013-07-22 14:26\nBistan da euskaldunok antidotoik ez douena asma geure berezko hizkuntz-espazixutan hizkuntza españolai marrak ipintteko era natural eta ez-militante-astun baten (elebitasune zer dan ez dot argi ulertzen eta momentuz ez dot sinisten).\nAthletixangan eta kanpotarrez betetako treñerungan begixak ipintti ondo ra bañe ze pasaten da gañontzekuon artin?\nNeure egunerokotasun inkonszientiai erreparata: Orokorrin, euskeraz gerua ta gitxiaua kontsumiuten dotela (/douela?) esango neuke, eta kalea urteten doten bakotxin kaletar euskaldunen artin entzuten doten esaldi bakotxeko “berba-erderakadan” kopuru Rocco Siffredin txitxille morun du gorutz.\nPasan astin euskara ezagutziai buruzko azterketa baten barri emon ben Euskadi Irratixan, esaten zelan gorutz ein ddaben. Eta Gipuzku ei de danan gañetik dana. Kontu re jun da bost bat urtin Donostin ibili nazela, batez be jende euskaldunan artin, eta %80xan (+/-) nire belarrire alla rana “No pares, sigue-sigue, No pares, sigue-sigue…” ixan da.\nAspaldi baten entzun neutsan bate-batei galdera bat luzatzen: Hizkuntza baten kosmogonixi edukiñez ez bara beteten ia zetako balixo daben hizkuntziorrek. On dala hillebete bat esastan musikari (euskaldun) lagun batek baldintzak hain traketzak dizela holako martxan tabernako komunin joten amaittuko dabela.\nDone-Diputazionek eta Santajaurlaritzak salbako gaittue, NO!\nPuro Teatro 2013-07-22 14:59\nLetania ofiziala horixe dok:\nEuskara aurrera doa… lehen (noiz?) baino hobeto gagoz… Nafarroan eta Iparraldean baino hobeto goiez (!!!)… Asturianoak eta Arapahoetarrak baino hobeto…\nDatu ofizialak, autonomia honetakoak, beti dire onak. PNVgaz ondo, Sozialistakaz itzel, danakaz ondo. Baie gero kalera urten, eta erderea leku guztietan, eta frontoietan erderea, eta traineruek erderaz, eta altacocinavasca erderaz, baie bajacocinakoak bebai. Eta gero umiek ez dabela euskeraz eiten, eta zegattik, eta zelan da posible, aieneee… danak teatroa eitten. Nok esan dau antzerkie krisian dagoala? Euskal Herrien ez! Euskal Herrien antzerkie sano ondo, eta politikoak aktorerik onenak.\nEuskerea? Ederto, teatroa legez.\nAndoni Errazkin Beratzadi 2013-07-22 15:15\nPoza ematen dit horrelako mezuak irakurtzeak.\nBatu Euskarak nabarroi bikaintasuna eskatzen digu, eta guztiak ez gara Saizaharbitoria, Atxaga edo Uribe.\nEuskaraz hanka sartzekotz eskubide osoa dugu; gainera glotophagian bizi gara, eta bi imperial hizkuntzen ethengabeko eraginpean.\nHondarribiari buruz hainbat gauza ditut adierazteke. Baina, BERRIA egunkariak hainbat articulu censuratu zizkidan.\nArtistek euren Euskara ukhanen dute, eta tekhnikoek eurena. Ezin zaio Hondarribiko lemazain bati EGA eskatu, eta badauka hobe. Gure Herrian, Nationean, Statuan social classeak daude, baina meritukratia bat izan beharrean plutokratia bat gara. Nire iritzian Euskara-mailak existitu behar dira. Eta bethi ereduaren arabera goiti tiratu, eta ez behekoari goikoari eskatzen zaiona eskatu.\nAnticolonialista Dialektikak hau guztia solutionatzen du.\nAndoni Errazkin Beratzadi 2013-07-22 15:17\n“Eta bethi ereduaren arabera goiti tiratu, eta ez behekoari goikoari eskatzen zaiona eskatu.”\n“Eta bethi ereduaren arabera goiti tiratu, eta ez behekoari goikoari eskatzen “ez” zaiona eskatu.”\nAndoni Errazkin Beratzadi 2013-07-22 15:26\nAxolako ahal litzaiguke, baldin-eta Euskal Herriko Statuan biziko bagina, Frantziarrek nahiz Espainiarrek euren soveranu ikurrina nahiz symbologia agertuko balute gure Herrian, Nationean, Statuan?\nBehinola 2013-07-22 15:30\nBehin baten, Hondarribin, herri erdiko taberna baten sartu nintzan arratsalde erdian eta berria hartu nuen letzeko. Segituan kamarerua etorri zitzaidan El Diario eskuan, “tienes el Diario si quieres…”, eta nik ezetz, ez nuela behar. Eta kamareruak ekin eta ekin, eta nik ezetz, berria irakurri nahi nuela… “Pero si el berria no lo pide nadie…” bota, eta bakea eman zidan. Egia esateko, berri-berri zegoen berria, ikutu gabe apenas.\noriozale 2013-07-22 15:51\nEz da espainolzale bakarra. Larunbatean Portugaleteko bandera irabazi zuen patroiari entzun genizkion ere hitz asko espainolez, garbi ahoskatuta, gainera: “últimas veinte paladas” “últimas diez paladas”. Ez da lehenengo aldia: Orioko Irakoitz Etxeberriak estropada guztietan gauza bera egiten du, espainolez indar gehiago omen. Lotsagarria beti. Are lotsagarriago Orio bezalako herri euskaldun batean. “Azkeneko hogei paladak!” “Azkeneko hamar paladak!” askoz indar gutxiago duela pentsatuko du, akaso. Egizue proba. Eta kontatu gero!\nItzain 2013-07-22 16:15\nKontua ez da traineru bat edo hango arraunlariak seinalatzea. Nire asmoa zen agerian uztea arnasgunerik gabe geratzen ari garela, dagoeneko geratu ez bagara. Aurrera goazelako mezu politikoki zuzen eta ustez baikorren atzean, begien eta belarrien aurrean desegiten ari zaizkigun hizkuntza eta kultura dauzkagula, eta errealitate “ez-ofizial” horri aurre egingo dion mugimendurik ez dela sumatzen.\nLópez, Ares eta konpaniaren neska-mutilek hiru urte eman zituzten agintean euskararen sostengurako jarritako zutabe urriak desmuntatzen, eragile politiko eta euskaltzale gehienen edo guztien pasibitatea lagun. Haiek joan ziren, eta gobernu berriak ez du aldaketarik ekarri. Gainbeherak lehengoan dirau, alor guztietan, baina erreakziorik ez da ageri inondik ere.\nOrio, Hondarribia edo Urdaibai ez dira gaitza, gaitzaren sintomak baizik.\nAndoni Errazkin Beratzadi 2013-07-22 16:31\nBehinola, bat ethortzen naiz zurekin. Hondarribia gure Herriko, Nationeko, Statuko udalerririkan zigortuena izan daiteke. Ez dut horrelako kasurikan ezagutzen.\nNiri gustatzen zait arraunaren inguruan dagoen affectionea, udalerri osoa berdez janzten da. Hau ongi dago.\nHala ere, Hondarribian Euskara ez erabiltzearen gakoak hauek dira:\n111 Hondarribiko berezko Euskarak gehiago du Mendiko Merindadean eta Laburdiko Provincian solasten denarekin, Gipuzkoko Provincian solasten denarekin baino. 1980. hamarkada arte Hondarribiko karrikak “karrika” ziren eta ez “kale”, edo oraindikan ere “aunhitz” entzuten zen. Oraindikan “dut” erraten dugu, baina “det” orokortzen ari da. Hondarribiko berezko Euskara Biriatun mantendu da.\n222 Hondarribiak 824-1200 urtheen arteko nabar historia du, eta Hondarribia 1181. urthean Zantso Jakitunak, gure erregeak, fundatu zuen nabar hiria da, bere soveranu Hiri-Gutuna esakiniz, legitimua den Hiri-Gutun bakarra. Hondarribia 1200. urthean conquistatu zuen Gaztelako Statuaren Erresumak, eta gaztelar imperial erregeak 1203. urtheko illegitimu Hiri-Gutuna eskaini zuen. Frantziaren eta Esapiniaren arteko muga 1659. urthean itxi zuten, Pirinioetako Tractatuarekin. Horrela, Frantziaren eta Nabarroaren eta Espainiaren arteko imperial gathazka amaitu zen. Gaur egun, Hondarribian, ospatzen dugun colonial Alardea galtzaile processu horren symboloa da. Gure legitimitatea Zantso Jakitunaren soveranu Hiri-Gutunean dago, eta ez illegitimua den Alfonso VIII.aren colonial Hiri-Gutunean. 1181 vs 1203. 1181.aren aldekoak constitutionalistak gara. 1203.aren aldekoak colonialistak dira. Zuk zeuk hauta.\n333 Hondarribian ez da Euskara hitz egiten’ Nabarroko Statuaren Erresumaren lorea izatetikan oppressione haundiena pairatzerat pasa zelakotz. Hondarribian soveranu khronogramma 824-1200 urtheen artekoa da (soveranu Statua). Hondarribian colonial khronogramma 1200-2013 urtheen artekoa da (1200-2013). Ondorioz: 824-1200, soveranu Statua; eta, 1200-2013, colonial Statua. Hondarribian colonizationeak gogor iraun du. Eta bere identitatea osoki galdu du. Mugak itzalezko eragina ekarri dio.\n444 Hondarribia eta Irun bethi izan dira Mendiko Merindadeko udalerriak. Gure historia osoki manipulatu digute. Guk zer harreman gehiago dugu Hendaiarekin eta Biriaturekin bertze deuserekin baino. Eta iduritzen zait ezen Hondarribian gure Euskara sanoki berreskuratzen dugun heinean Hondarribian euskara mara-mara-mara hitz egingo dela.\nAgian, honek guztiak Zu Zeu albistarian articulu on bat merezi du. Ni nazkatuta nago hondarribiarra izanda nola colonoek eta colonialistek euren imperial hizkuntza imposatu diguten. Nazka-nazka-nazka eginda nago.\nDonostiarra 2013-07-22 19:17\nHerri kaka bat gara. Gero ta garbiago ikusten det. Eskerrak holako jarrerak salatzeko indarra badagoen oraindik.\nOndo 2013-07-22 21:17\nHondarribiak eta Urdaibaik beti egin dute erdaraz, hori ez da harrigarria, tristea bai, ostera. Baina azken bi estropadetan Oriok egin duenarekin harrituta geratu naiz. Orioko patroia erdaraz berba egiten! Ezin liteke! Tristea benetan. Ta San Juanek eta San Pedrok horrela jokatzen dute be bai, ez pentsa, bakarrik zenbakiak esaten dituzte euskaraz. Esan genezake TKE ligako talde euskaldun bakarra estropada jokatzen denean Zumaia dela. Aupa Zumaia, benetan!\nJavi Martinez 2013-07-22 22:56\nArnasgune bat: lehengo egunean, 2.000 igerilari Getaria-Zarautz artean, eta Munoan hizlaria euskara hutsez. Ezin konta igerilari zein ikusle ez-euskaldun egongo ziren, baina hizlaria euskara hutsez. Zorionak benetan!!\nEta Itzainekin ados. Hemengo udal-arduradun, politiko zein teknikari asko (dneak ez) eroso asko daude halakoei “bisitak” egin gabe. Noren edo zeren zain dago Orioko udala edo dagokiona Klubarekin hitz egiteko? Eta Hondarribia eta Urdaibain zer? Noiz arte????\nKanpotarrak traineran egotea ez da aitzakia. Froga: Javi Martínez hiru hilabetetan esaldiak alemanez esaten hasi zen. Metodoa? Klubaren erabakia eta klaseak. Oso erraza eta eraginkortasun frogatuzkoa. Gogoa baino ez da behar. Eta Klubak ez badu nahi horretarako dago Udala. Edo akaso Udalak ez du dirurik ematen edo erraztasunik jartzen Klub horien jardunerako??? hala bada, interes orokorrekoa den hizkuntza kontuetan ez dauka zer esanik??? Zertarako ditugu alderdi abertzaleak erakundetan???\nTxomin 2013-07-23 08:57\nEuskal herrian 10.000 Itzain behar ditugu. Salaketa hau ez dadila Zuzeun baztertuta geratu, jarrai dezala boliek, iritsi dadila Arraun klubetara eta beraien Udaletara, “Euskal” telebistako esatariek jakin dezatela honen berri. Eta jakina… lemazainek ere jakin dezatela belarrietako mina eragiten digutela.\nIrala 2013-07-23 10:36\nTraineran ere euskaraz egin behar da, ados. Baina azken neurketaren arabera Orion kale erabilera 66 da eta ezagutza hortik gorakoa, eta beste horrenbeste Zumaian, Azkoitian, Azpeitian, Ondarrun eta Leitzan. Askoz gehiago izan zitekeen????? Immigrazio kopuruak eta jendearen mugikortasuna ikusita, ez zait hil kanpaiak jotzen hasteko modukoa, edo erabilera numero horiek ez dira egiazkoak???? Gainera, euskaldunaren inbisibilitateari begira trainerena bezain larria iruditzen zait ETB2n Abaltzisketako, Azpeitiko eta Bermeoko alkateak erdara betean entzutea (PNVkoak galdutzat ematen ditut, Gorospe itzultzaileak egiten duen moduan). Ez ginen ba ados ETB2n ere EUSKALDUNAK EUSKARAZ EGIN BEHAR ZUELA esaten genuenean?? Zertan dira ba Bilduko alkateak? Ez diote Garitano, Ugarte eta enparauen ereduari jarraitu behar ala?\nItzain 2013-07-23 11:00\nLehenagoko iruzkin batean idatzi dut: “Kontua ez da traineru bat edo hango arraunlariak seinalatzea. Nire asmoa zen agerian uztea arnasgunerik gabe geratzen ari garela, dagoeneko geratu ez bagara”\nEstropadetako kontu hau ez dut hona ekarri traineruei begira jartzeko, herri horietako errealitateari begira jartzeko baizik. ETB euskaldunetik astero eskaintzen den saio batean, jakinik traineru barruko aginduak telebistaz zabalduko direla patroiak aginduok erdaraz ematen baditu, ez dago hilkanpaijole trebea izan beharrik pentsatzeko arraun talde horretako hizkuntza nagusia erdara dela.\nOndorio gehiago ere atera daitezke hil-kanpaiari igurtzika ibili gabe. Batetik, euskaldunok ikusi dezakegun euskarazko kate ia bakarrean arraunlari euskaldunak erdaraz ari badira, seinale arraun talde horretan euskarak ez duela inongo garrantzirik. Bestetik, kanpaizulotik begira, apustu egingo nuke ETBko inor ez zaiela hurbildu euskaraz egin dezaten eskatuz, saioa euskaraz dela-eta… Eta utzikeria handia iruditzen zait, ETBren aldetik, lan hori hartu ez badute.\nAzkenik, Irala, azterketa eta inkestekin gertatzen zait politikariekin bezala, ez dakidala noiz sinistu behar zaien eta noiz ez. Batez ere, esaten dutena ikusten eta entzuten dudanarekin bat ez datorrelarik.\nKanpai dorretik, adeitasunez.\nImanol 2013-07-23 11:54\nNik ulertu dudanagatik, planteatutako gaia eredugarritasuna eta arnasguneen gainbehera da, ez erabileraren neurketa bat.\nEta ados nago bi gauza hauekin:\n1) Orioko arraunlarien multzoa arnasgunea zen, eta orain ez da. Gauzarik sinpleena esate ere gaztelaniara jo du (“Veinte paladas”).\n2) Kirolarien eredugarritasunaz, zer pentsatua ematen duten gertaera batzuk: Lllorente italieraz Italian, Javi Martinez alemanieraz Alemanian, Illarramendi gaztelaniaz Espainian, Neymar katalanez Katalunian, eta Seferovic Alemanieraz Euskal Herrian.\nEuskaraz intimitatean 2013-07-23 11:58\nEliteko kirolari euskaldunaren hizkuntz jardun ohikoa, adibide bat, askoren artean:\nHoy me he quitado la primera manga de encima. Mañana a por más!!!! Os dejo el video de la apertura de la nueva Boardriders de Barceloneta de Quiksilver. Tiendón!///\nI´ve made my heat today. Can´t wait for tomorrow! Check this clip about the opening of the new Boardriders in Barcelona by Quiksilver.\nEta horrela dozenaka. Hainbeste “kezkatzen gaituzten” haur eta gazteen eredu zuzenak direnak.\nGizartean erreferente diren horiekin hitz egiteko eta euskararen alde jartzeko astirik-dirurik-gogorik ez dago, baina gero, inkestak eta azterketak egiten dirutzak gastatzen dira. Azterketak beharrezkoak dira, baina ondotik ezer egiten ez baduzue, neurri eraginkorrik ez baduzue hartuko, zertarako egiten dituzue, AGINTARI ESTIMATUOK?\nOxandabaratz 2013-07-23 12:16\nNik aspaldi egin nuen erabakia: lehen hitza euskaraz beti eta berdin zain Ondarrun, BIlbon Donostian edo Tafallan egon. “¿Que hora es?” “Bostak hogei gutxi”. Ez badaki berak esango du, baina BESTEAK ESKA DEZALA, kontura dadila hemengo jendearen (euskaldunon, behintzat) lehen aukera euskara dela. (Agian badaki eta lotsa ematen dio, eta gu “edukatuak” izatearren, erdaraz; emaitza? bi euskaldun ezeezagun euren artean erdaraz euskaraz ibili zitezkenean).\nXXI mendea 2013-07-23 12:26\nGauzak bere onetik ateratzen ari zarete. Ni arraunzalea naiz eta estropada askotara joaten naiz. Arraunlari ASKOren hizkuntza (praktikatzen dutena) euskara da, belarria jarri eta entzun nahi duenarentzat. Eta, gero, esan bezala, taldean gallegoak edo espainolak badituzu (eta horiek gaur hemen eta bihar Pedreñan edo auskalo non dituzun), ba normala ere bada aginduak erdaraz ematea. “Bukatu” eta “hogeikoa” euskaraz esan daitezkeela, bale, guztiz ados, hori edonork uler dezake. Baina hortik gora…\nETB autista? 2013-07-23 12:33\nETBren jokabidea tristea tristetik lotsagabera artekoa iruditzen zait.\nETB2n askotan ikusi ditugu katalanak katalanez egiten, euskarazko azpitituliekin. Euskaldunak aldiz, erdaraz jartzen dituzte (pentsatu nahi dut badirela euskaraz egin nahiko luketen euskaldunak ere).\nEta ETB1? Arraunaren kasura itzuliz. Arraun taldeak publizitateari esker bizi dira. Arrauna ETB1en eskaintzen da. Hortaz, ETB1ek, nahi izango balu, errotik eragin dezake arraun taldeen hizkuntz jokabideetan. Baita esponsorren jokabideetan ere.\nBerdin gertatzen da pilotarekin ere. Negargura ematen du frontoietako hormak español hutsezko publizitatez josiak ikustea. Negargura eta amorrua, eta lotsa. ETB1eko arduradunek ez dutena, zeren eta hor ere, erraza baitute baldintza batzuk ezartzea. Duintasunagatik, eta pragmatismoagatik ere. Azken batean ETB1en ikusleak (azken) mohikanoak ez gaera ba?\nEdo ETB ere itxi nahi ote dute?\nGauzak bere onera 2013-07-23 12:44\nHemen kritika ez zaie arraunlariei egiten. Estropaden irudia erabili da euskararen harnasgune behar luketenen egoeraz jarduteko. Hondarribiako traineruan edo Oriokoan ez dago galegorik, ez espainiarrik, ez errumaniarrik ere, baina aginduak espainieraz ematen dituzte berdin-berdin.\nEta kanpotarrik egon balitz ere, arraunlariak jende normal-normalak dira adimenari dagokionez (gorputzez ohi baino sendoagoak, hori bai). Nik ezagutzen ditut arraunlari erdaldun batzuk eta ez dut uste inongo arazorik izango luketenik “segi”, “eman” eutsi”, “arraun”, “azken paladak”, “estropada bikaina” eta antzeko beste hamaika agindu “zail” ulertzeko.\nKontua da euskaldunez jositako kirol batez ari garela, batez ere hedabide euskaldunek hedatzen duten kirol batez ari garela, publiko zabala duen kirol batez, eta ez udalek, ez hedabideok ez hizkuntz politikako arduradunek ez dutela gutxieneko neurria eman. Bide batez, arraun taldeek ere ez.\nAmura 2013-07-23 14:18\nEgia da gero eta gaztelera gehiago erabiltzen dela traineru batzutan. Inkontzienteki, prefosta. Baina “sigue” eta “aaaaaii”-ren kasua ez da berdina, eta horren adibide da euskara hutsez hitz egiten den traineruetan ere bi hitz horien erabilera zabaldua. Kontua da, arraunean badaudela halako lauzpabost hitz, batzuk gaztelaniaz, logika teknikorik ere izan dezaketenak: arraunaz apur bat dakien edonork daki “aaaai!” (eta ez “ahí” eta halako pajamentalak) ohiu sinplearen “a” hotsak ontzia olatuaren zuloan dagoenean arraunlariari palak uretan ematen duen arrastrea markatzen duela, luzea eta sakona, eta “i” hotsak, aldiz, pala uretatik ateratzeko momentua, ontzia “bidali” eta abiadura har dezan. “Buuuuuka” hitzak adiera berdina du. Hitz indartsuak dira. Aldiz, badago beste hitz bat, “sigue” delakoa, gaztelaniaz dena eta olatu gainean, bereziki olatu jarraia denean, erabiltzen dena. Olatu mota hori dagoenean olatu arteko tartea motza izaten da, eta aldi berean olatua izaten da brankan eta txopan. Txopakoa, hartu den olatuarena, eta brankakoa, halako abiadura izateak aurreko olatua harrapatzea eragiten duelako. Horrelako egunetan ontzia olatu gainean joan ohi da denbora luzez eta erritmo altua eraman behar da, olatua baino azkarrago joan behar delako gainean joan nahi bada. Momentu horietan “segi” hitza da erabiliena, ematen duelako halako erraztasun bat, baina oraindik eta eramangarriagoa da “sigue”, eta benetan diot. Patroiei mila aldiz esan izan zaie “segi” esateko “sigue” beharrean, baina egia esatekotan badu beste zerbait “sigue” hitzak, fonetikoki edo, arraunketa lagungarriagoa egiten duena. Eta agian horrek txorakeria bat dirudien arren, 200 pultsaziora doanean entzuten diren hitz solteek (patroiak ez baitu ohiuka joan behar baizik eta arraunlariari sentsazioak transmititzen eta burua hotz mantenduz), asko eragiten dute arraunlariaren portaeran.\nArrauna gizartearen isla da. Orion gaztelerarako joera izugarria egon izan da betidanik, eta “últimas veinte” eta halako kontuak Etxeberriaren ahotik asko entzutea bere inguruaren islatzat hartzen dut nik. Ez da arraunera soilik mugatzen den kontua. Hondarribiako traineruaren ama-hizkuntza ere euskara da, eta hala jarduten dira ehuneko handi batean, bai uretan, baita egunerokotasunean ere, baina egia da gaztelerazko hainbat hitz eta esaldi “prefabrikatu” sartu direla traineru horretan. Baina ez zait iruditzen San Nikolasen mailara iristen denik.\nAmaitzeko, esan Orioko traineruan badela espainiarrik, Alexander Esteban kasu.\nXXI mendea 2013-07-23 14:19\nNik, nire hasierako mezuaren bidetik, uste dut hemen “arnasgunearen” kontua aipatuta, arrauna = euskal kirola = euskararen arnasgunea egin dela. Alegia, agian ez dugula arnasgunetzat hartzen Gipuzkoako golf edo paddle klub bat. Pentsatu gabe gaur egungo arraunak ez duela zerikusirik duela hamarkada batzuetakoarekin, eta azken aldi honetan euskal arraun klubetan (aberatsetan bereziki, hau da telebistan ateratzen direnetan) atzerritarrak paddle klubetan baino ugariagoak izan direla eta gaur ere badirela, eta bertako erdaldunak ere badirela (Hondarribian eta Orion ere bai).\nHori bai, gauzak hobeto egin daitezkeela? Seguru asko. Baina arraun klubak arnasgunearen paradigmatzat hartzea, ez dakit ba.\nItzain 2013-07-23 14:43\nAmura, “Arrauna gizartearen isla da. Orion gaztelerarako joera izugarria egon izan da betidanik, eta “últimas veinte” eta halako kontuak Etxeberriaren ahotik asko entzutea bere inguruaren islatzat hartzen dut nik. Ez da arraunera soilik mugatzen den kontua” diozu. Bada, horixe bera errepikatu dut behin eta beste behin, aurreko mezuetan. Eta beste kontutxo bat. Branka gora, txopa behera, uste dut “buena regata, ahora hay que acabar” esaldiak aski ongi islatzen duela zein hizkuntza den nagusi ontzian.\nXXI, aipatzen duzun ekuazioa ez da nirea. Izatekotan, Orioko, Hondarribiako eta Urdaibaiko traineruak balizko arnasgunetzat jotzen nituen nik; eta ez beste batzuk, Amurak bereak aipatutako arrazoi berarengatik.\nEta berdin zait. Bi, lau edo sei kanpotar izanagatik, taldearen hizkuntza erdara bilakatzen bada, horrek euskararen bizindarraren gainbeheraren erakusletzat daukat nik. Taldeak ez badu nahikoa nortasun bere ustezko hizkuntzari eusteko hain ariketa motzean, hain hiztegi motza eskatzen duen jardun batean, herri horretan eta talde horretan ere, euskararen ahuleziaren erakusle da.\nInork ez ditu arraun klubak arnasgunearen paradigmatzat jo, adibidetzat baizik.\nEra guztietara, EiTB-arrauna edota EiTB-pilota emanaldietan ikustera ohitu garenak, euskararen ahuleziaren (eta arduradunen ardurarik ezaren) adibide bikainak dira, nire ustez.\nDuela 20 urteko finaletan, euskara gehiago zegoen frontoietako hormetan, egungoetan baino…\nMartin Kitto 2013-07-23 22:48\nEta direnei eta ez direnei buruz idazten jarduten dugun bitartean, Etxeberriak arraunlariei gaztelaniaz egiten jarraituko du.\nAmua Rain 2013-07-24 12:35\nOso azalpen egokiyak Amuak emandakuak. Bistakoa da arraunian aditua dala. Segi eta siguen arteko erabateko aldeen gainekuak deittu dit atentziyua gehien. Arraunlariyak ez du berdin hartzen segi! edo sigue!. Guztiz efektu kontrakuak eragiten dizkiyo bata esan edo bestia bota.\nNik neuk traineruan ez, baina oyian konprobatu izan det parientiakin hortan ari geranian, arraunian nolabait esateko. Segi, segi, hola, hola… esaten badiot moteldu eitten da, hoztui, ia gelditzeraino. Aldiz, sigue, sigue, ola, ola esanda, motorra bezala jartzen da, Astillerokuak sasorik onenian pare.\nJakitia, aditua izatia bentaja haundiya da!